Protokoll 6 dwar id-definizzjoni tal-kunċett ta' prodotti oriġinarji u dwar metodi ta' koperazzjoni amministrattiva - Kopīgas deklarācijas



Official Journal L 297 , 15/11/2007 P. 0003 - 0116



20071016 Protokoll 6 dwar id-definizzjoni tal-kunċett ta' "prodotti oriġinarji" u dwar metodi ta' koperazzjoni amministrattiva WERREJ TITOLU I DISPOŻIZZJONIJIET ĠENERALI Artikolu 1 Definizzjonijiet TITOLU II DEFINIZZJONI TAL-KUNĊETT TA' "PRODOTTI ORIĠINARJI" Artikolu 2 Rekwiżiti Ġenerali Artikolu 3 Akkumulazzjoni fil-Komunità Artikolu 4 Akkumulazzjoni fl-Alġerija Artikolu 5 Prodotti miksuba kompletament Artikolu 6 Prodotti maħduma jew proċessati suffiċjentement Artikolu 7 Xogħol jew proċessar insuffiċjenti Artikolu 8 Unità ta' kwalifika Artikolu 9 Aċċessorji, spare parts u għodod Artikolu 10 Settijiet Artikolu 11 Elemanti newtrali TITOLU III REKWIŻITI TERRITORJALI Artikolu 12 Prinċipju ta' territorjalità Artikolu 13 Trasport dirett Artikolu 14 Wirjiet TITOLU IV RIFUŻJONI JEW EŻENZJONI Artikolu 15 Projbizzjoni ta' rifużjoni ta' dazji doganali jew ta' eżenzjoni minnhom TITOLU V PROVA TA' ORIĠINI Artikolu 16 Rekwiżiti ġenerali Artikolu 17 Proċedura għall-ħruġ ta' ċertifikat ta' moviment EUR.1 jew EUR-MED Artikolu 18 Ċertifikati ta' moviment EUR.1 jew EUR-MED maħruġa retrospettivament Artikolu 19 Ħruġ ta' duplikat ta' ċertifikat ta' moviment EUR jew EUR-MED Artikolu 20 Ħruġ ta' ċertifikati ta' moviment EUR.1 jew EUR-MED fuq il-bażi ta' prova ta' oriġini maħruġa jew li diġà saret Artikolu 21 Segregazzjoni tal-kontabbiltà Artikolu 22 Kondizzjonijiet għat-tfassil ta' dikjarazzjoni ta' fattura jew ta' dikjarazzjoni ta' fattura EUR-MED Artikolu 23 Esportatur approvat Artikolu 24 Validità ta' prova ta' oriġini Artikolu 25 Preżentazzjoni ta' prova ta' oriġini Artikolu 26 Importazzjoni rateali Artikolu 27 Eżenzjonijiet mill-prova ta' oriġini Artikolu 27a Dikjarazzjoni tal-fornitur Artikolu 28 Dokumenti ta' sostenn Artikolu 29 Iż-żamma tal-prova ta' oriġini, dikjarazzjonijiet tal-fornituri u dokumenti ta' sostenn Artikolu 30 Diskrepanzi u żbalji formali Artikolu 31 Ammonti espressi f'euro TITOLU VI ARRANĠAMENTI GĦAL KOPERAZZJONI AMMINISTRATTIVA Artikolu 32 Għajnuna reċiproka Artikolu 33 Verifika tal-provi ta' oriġini Artikolu 33a Verifika tad-dikjarazzjonijiet tal-fornitur Artikolu 34 Soluzzjoni ta' disputi Artikolu 35 Penali Artikolu 36 Żoni liberi TITOLU VII CEUTA U MELILLA Artikolu 37 Applikazzjoni tal-Protokoll Artikolu 38 Kondizzjonijiet speċjali TITOLU VIII DISPOŻIZZJONIJIET FINALI Artikolu 39 Emendi għall-Protokoll Artikolu 40 Dispożizzjonijiet tranżizzjonali għal oġġetti ta' merkanzija fi tranżitu jew maħżuna Lista ta' Annessi ANNESS I Noti ta' introduzzjoni għal-lista ta' l-Anness II ANNESS II Lista ta' xogħol jew proċessar meħtieġ li għandu jitwettaq fuq materjali mhux oriġinarji sabiex il-prodott manifatturat jikseb status oriġinarju ANNESS III a Kampjuni ta' ċertifikat ta' moviment EUR.1 u applikazzjoni għal ċertifikat ta' moviment EUR.1 ANNESS III b Kampjuni ta' ċertifikat ta' moviment eur-med u applikazzjoni għal ċertifikat ta' moviment EUR-MED ANNESS IV a Test ta' dikjarazzjoni ta' fattura ANNESS IV b Test ta' dikjarazzjoni ta' fattura EUR-MED ANNESS V Mudell ta' dikjarazzjoni ta' fornitur ANNESS VI Mudell ta' dikjarazzjoni ta' fornitur li jforni għal medda twila ta' żmien Dikjarazzjonijiet konġunti DIKJARAZZJONI KONĠUNTA dwar il-Prinċipat ta' Andorra DIKJARAZZJONI KONĠUNTA dwar ir-Repubblika ta' San Marino TITOLU I DISPOŻIZZJONIJIET ĠENERALI Artikolu 1 Definizzjonijiet Għar-raġunijiet ta' dan il-Protokoll: (a) "manifattura" tfisser kwalunkwe tip ta' xogħol jew proċessar inkluż immuntar jew tipi speċifiċi ta' operat; (b) "materjal" tfisser kwalunkwe ingredjent, materja prima, komponent jew parti, eċċ., użat fil-manifattura tal-prodott, (ċ) "prodott" tfisser il-prodott li jiġi manifatturat, anki jekk huwa maħsub għal użu aktar tard f'operat ieħor ta' manifattura; (d) "oġġetti" tfisser kemm materjali kif ukoll prodotti; (e) "valur doganali" tfisser il-valur kif determinat skond il-Ftehim ta' l-1994 dwar l-implementazzjoni ta' l-Artikolu VII tal-Ftehim Ġenerali dwar Tariffi u Kummerċ (Ftehim tad-WTO dwar il-valutazzjoni doganali); (f) "prezz mill-fabbrika" tfisser il-prezz imħallas għall-prodott mill-fabbrika lill-manifattur fil-Komunità jew fl-Alġerija li fl-impriża tiegħu twettaq l-aħħar xogħol jew proċessar, sakemm il-prezz jinkludi l-valur tal-materjali użati kollha, u jitnaqqas minnu kwalunkwe taxxa interna li tkun, jew li tista' tkun, imħallsa lura meta l-prodott miksub ikun esportat; (g) "valur tal-materjali" tfisser il-valur doganali fil-waqt ta' l-esportazzjoni tal-materjali mhux oriġinarji li ntużaw, jew, jekk dan mhux magħruf u ma jistax jiġi aċċertat, l-ewwel prezz aċċertat li tħallas għall-materjali fil-Komunità jew fl-Alġerija; (h) "valur tal-materjali oriġinarji" tfisser il-valur ta' tali materjali kif definiti f'(g) applikat mutatis mutandis; (ij) "valur miżjud" għandu jitqies bħala l-prezz mill-fabbrika li minnu jitnaqqas il-valur doganali ta' kull wieħed mill-materjali inkorporati li joriġinaw mill-pajjiżi l-oħra msemmija fl-Artikolu 3 u 4 li magħhom hija applikabbli l-akkumulazzjoni jew, fil-każijiet fejn il-valur doganali mhuwiex magħruf jew ma jistax jiġi aċċertat, l-ewwel prezz aċċertat li jkun imħallas għall-materjali fil-Komunità jew fl-Alġerija; (k) "kapitoli" jew "intestaturi" ifissru l-kapitoli u l-intestaturi (kodiċi b'erba' ċifri) użati fin-nomenklatura li tifforma s-Sistema Armonizzata ta' Deskrizzjoni u ta' Kodiċi ta' Prodotti, imsemmija f'dan il-protokoll bħala "is-Sistema Armonizzata" jew "SA"; (l) "klassifikat" tirriferi għall-klassifikazzjoni ta' prodott jew materjal taħt xi intestatura partikolari; (m) "konsenja" tfisser prodotti li jintbagħtu simultanjament minn esportatur wieħed lil destinatarju wieħed jew li jkunu koperti b'dokument ta' trasport wieħed li jkopri l-ġarr tagħhom mill-esportatur għad-destinatarju jew, fl-assenza ta' tali dokument, b'fattura waħda; (n) "territorji" tinkludi ibħra territorjali. TITOLU II DEFINIZZJONI TAL-KUNĊETT TA' "PRODOTTI ORIĠINARJI" Artikolu 2 Rekwiżiti ġenerali 1. Bl-għan li jiġi implementat il-Ftehim, il-prodotti li ġejjin għandhom jiġu kkunsidrati bħala li joriġinaw mill-Komunità: (a) prodotti miksuba kompletament mill-Komunità fis-sens ta' l-Artikolu 5; (b) prodotti li nkisbu fil-Komunità li jinkorporaw materjali li ma nkisbux kompletament minn hemm, sakemm dawn it-tip ta' materjali għaddew minn xogħol jew proċessar suffiċjenti fil-Komunità fis-sens ta' l-Artikolu 6; (ċ) oġġetti li joriġinaw miż-Żona Ekonomika Ewropea (ŻEE) fis-sens tal-Protokoll 4 għall-Ftehim dwar iż-Żona Ekonomika Ewropea. 2. Bl-għan li jiġi implementat il-Ftehim, il-prodotti li ġejjin għandhom jiġu kkunsidrati bħala li joriġinaw mill-Alġerija: (a) prodotti miksuba kompletament mill-Alġerija fis-sens ta' l-Artikolu 5; (b) prodotti li nkisbu fl-Alġerija li jinkorporaw materjali li ma nkisbux kompletament minn hemm, sakemm dawn it-tip ta' materjali għaddew minn xogħol jew proċessar suffiċjenti fl-Alġerija fis-sens ta' l-Artikolu 6. 3. Id-dispożizzjonijiet tal-paragrafu 1(ċ) għandhom japplikaw biss sakemm ikun applikabbli ftehim dwar kummerċ ħieles bejn, minn naħa waħda, l-Alġerija u, min-naħa l-oħra, l-Istati taż-ŻEE u ta' l-EFTA (l-Iżlanda, il-Liechtenstein u n-Norveġja). Artikolu 3 Akkumulazzjoni fil-Komunità 1. Mingħajr preġudizzju għad-dispożizzjonijiet ta' l-Artikolu 2(1), prodotti għandhom jitqiesu bħala li joriġinaw mill-Komunità jekk huma jinkisbu hemmhekk, u jinkorporaw materjali li joriġinaw mill-Bulgarija, mill-Iżvizzera (inkluż il-Liechtenstein) [1], mill-Iżlanda, min-Norveġja, mir-Rumanija, mit-Turkija jew mill-Komunità, sakemm ix-xogħol jew il-proċessar imwettaq fil-Komunità imorru lil hinn mill-operazzjonijiet imsemmija fl-Artikolu 7. Ma għandux ikun meħtieġ li dawn il-materjali jkunu għaddew minn xogħol jew proċessar suffiċjenti. 2. Minghajr preġudizzju għad-dispożizzjonijiet ta' l-Artikolu 2(1), prodotti għandhom jitqiesu bħala li joriġinaw mill-Komunità jekk dawn it-tip ta' prodotti jinkisbu hemmhekk, u jinkorporaw materjali li joriġinaw mill-Gżejjer Faroe jew fi kwalunkwe pajjiż li huwa parteċipant fis-sħubija Euro-Mediterranja, ibbażata fuq id-Dikjarazzjoni ta' Barċellona adottata waqt il-Konferenza Euro-Mediterranja li saret fis- 27 u t- 28 ta' Novembru 1995, apparti t-Turkija, sakemm ix-xogħol jew il-proċessar imwettaq fil-Komunità jmorru lil hinn mill-operazzjonijiet imsemmija fl-Artikolu 7. Ma għandux ikun meħtieġ li dawn il-materjali jkunu għaddew minn xogħol jew proċessar suffiċjenti. 3. Fil-każ fejn ix-xogħol jew il-proċessar imwettaq fil-Komunità ma jmurx lil hinn mill-operazzjonijiet imsemmija fl-Artikolu 7, il-prodott miksub għandu jitqies bħala li joriġina mill-Komunità fil-każ biss meta l-valur miżjud hemmhekk huwa akbar mill-valur tal-materjali użati li joriġinaw minn kwalunkwe pajjiż mill-pajjiżi l-oħra msemmija fil-Paragrafi 1 u 2. Jekk dan ma jkunx il-każ, il-prodott miksub għandu jitqies bħala li joriġina mill-pajjiż li jkun responsabbli għall-ogħla valur ta' materjali oriġinarji użati fil-manifattura fil-Komunità. 4. Il-prodotti li joriġinaw minn wieħed mill-pajjiżi msemmija fil-Paragrafi 1 u 2, li ma għaddewx minn l-ebda xogħol jew proċessar fil-Komunità għandhom iżommu l-oriġini tagħhom jekk jiġu esportati f'wieħed minn dawn il-pajjiżi. 4a. Għall-finijiet ta' l-implementazzjoni ta' l-Artikolu 2(1)(b), ix-xogħol jew il-proċessar imwettaq fil-Marokk, fl-Alġerija jew fit-Tuniżija għandu jitqies li twettaq fil-Komunità meta l-prodotti miksuba jiġu sottoposti għal xogħol jew proċessar fil-Komunità. Fil-każ fejn, skond din id-dispożizzjoni, il-prodotti oriġinarji jinkisbu fi tnejn jew aktar mill-pajjiżi konċernati, għandhom jitqiesu li joriġinaw mill-Komunità fil-każ biss jekk ix-xogħol jew il-proċessar imur lil hinn mill-operazzjonijiet imsemmija fl-Artikolu 7. 5. L-akkumulazzjoni prevista f'dan l-Artikolu tista' tiġi applikata biss sakemm: (a) ikun applikabbli ftehim kummerċjali preferenzjali skond l-Artikolu XXIV tal-Ftehim Ġenerali dwar it-Tariffi u l-Kummerċ (General Agreement on Tariffs and Trade — GATT) bejn il-pajjiżi involuti fl-akkwist ta' l-istatus oriġinarju u l-pajjiż destinatarju; (b) il-materjali u l-prodotti kisbu status oriġinarju bl-applikazzjoni ta' regoli ta' oriġini li jkunu identiċi għal dawk mogħtija f'dan il-Protokoll; u (ċ) ikunu ġew pubblikati avviżi li jindikaw it-twettiq tar-rekwiżiti meħtieġa sabiex tapplika l-akkumulazzjoni fil-Ġurnal Uffiċjali ta' l-Unjoni Ewropea (serje C) u fl-Alġerija skond il-proċeduri tagħha stess. L-akkumulazzjoni prevista f'dan l-Artikolu għandha tapplika mid-data indikata fl-avviż pubblikat fil-Ġurnal Uffiċjali ta' l-Unjoni Ewropea (serje C). Il-Komunità għandha tipprovdi lill-Alġerija, permezz tal-Kummissjoni tal-Komunitajiet Ewropej, b'dettalji tal-Ftehimiet, inklużi d-dati tagħhom ta' dħul fis-seħħ, u r-regoli ta' oriġini li jikkorrispondu għalihom, li huma applikati mal-pajjiżi l-oħra msemmija fil-paragrafi 1 u 2. Artikolu 4 Akkumulazzjoni fl-Alġerija 1. Mingħajr preġudizzju għad-dispożizzjonijiet ta' l-Artikolu 2(2), prodotti għandhom jitqiesu li joriġinaw mill-Alġerija jekk huma jinkisbu hemmhekk, u jinkorporaw materjali li joriġinaw mill-Bulgarija, mill-Iżvizzera (inkluż il-Liechtenstein) [1], mill-Iżlanda, min-Norveġja, mir-Rumanija, mit-Turkija jew mill-Komunità, sakemm ix-xogħol jew il-proċessar imwettaq fl-Alġerija jmur lil hinn mill-operazzjonijiet imsemmija fl-Artikolu 7. Ma għandux ikun meħtieġ li dawn il-materjali jkunu għaddew minn xogħol jew proċessar suffiċjenti. 2. Minghajr preġudizzju għad-dispożizzjonijiet ta' l-Artikolu 2(2), prodotti għandhom jitqiesu bħala li joriġinaw mill-Alġerija jekk huma jinkisbu hemmhekk, u jinkorporaw materjali li joriġinaw mill-Gżejjer Faroe jew fi kwalunkwe pajjiż li huwa parteċipant fis-sħubija Euro-Mediterranja, ibbażata fuq id-Dikjarazzjoni ta' Barċellona adottata waqt il-Konferenza Euro-Mediterranja li saret fis- 27 u t- 28 ta' Novembru 1995, apparti t-Turkija, sakemm ix-xogħol jew il-proċessar imwettaq fl-Alġerija jmorru lil hinn mill-operazzjonijiet imsemmija fl-Artikolu 7. Ma għandux ikun meħtieġ li dawn il-materjali jkunu għaddew minn xogħol jew proċessar suffiċjenti. 3. Fil-każ fejn ix-xogħol jew il-proċessar imwettaq fl-Alġerija ma jmurx lil hinn mill-operazzjonijiet imsemmija fl-Artikolu 7, il-prodott miksub għandu jitqies bħala li joriġina mill-Alġerija fil-każ biss meta l-valur miżjud hemmhekk huwa akbar mill-valur tal-materjali użati li joriġinaw minn kwalunkwe pajjiż mill-pajjiżi l-oħra msemmija fil-Paragrafi 1 u 2. Jekk dan ma jkunx il-każ, il-prodott miksub għandu jitqies bħala li joriġina mill-pajjiż li jkun responsabbli għall-ogħla valur ta' materjali oriġinarji użati fil-manifattura fl-Alġerija. 4. Il-prodotti li joriġinaw minn wieħed mill-pajjiżi msemmija fil-Paragrafi 1 u 2, li ma għaddewx minn l-ebda xogħol jew proċessar fl-Alġerija għandhom iżommu l-oriġini tagħhom jekk jiġu esportati lejn wieħed minn dawn il-pajjiżi. 4a. Għall-finijiet ta' l-implementazzjoni ta' l-Artikolu 2(1)(b), ix-xogħol jew il-proċessar imwettaq fil-Komunità, fil-Marokk jew fl-Alġerija għandu jitqies li twettaq fl-Alġerija meta l-prodotti miksuba jiġu sottoposti għal xogħol jew proċessar fl-Alġerija. Fil-każ fejn, skond din id-dispożizzjoni, il-prodotti oriġinarji jinkisbu fi tnejn jew aktar mill-pajjiżi konċernati, għandhom jitqiesu li joriġinaw mill-Alġerija fil-każ biss jekk ix-xogħol jew il-proċessar imur lil hinn mill-operazzjonijiet imsemmija fl-Artikolu 7. 5. L-akkumulazzjoni prevista f'dan l-Artikolu tista' tiġi applikata biss sakemm: (a) ikun applikabbli ftehim kummerċjali preferenzjali skond l-Artikolu XXIV tal-Ftehim Ġenerali dwar it-Tariffi u l-Kummerċ (General Agreement on Tariffs and Trade -GATT) bejn il-pajjiżi involuti fl-akkwist ta' l-istatus oriġinarju u l-pajjiż destinatarju; (b) il-materjali u l-prodotti kisbu status oriġinarju bl-applikazzjoni ta' regoli ta' oriġini li jkunu identiċi għal dawk mogħtija f'dan il-Protokoll; u (ċ) ikunu ġew pubblikati avviżi li jindikaw it-twettiq tar-rekwiżiti meħtieġa sabiex japplikaw akkumulazzjoni fil-Ġurnal Uffiċjali ta' l-Unjoni Ewropea (serje C) u fl-Alġerija skond il-proċeduri tiegħu stess. L-akkumulazzjoni prevista f'dan l-Artikolu għandha tapplika mid-data indikata fl-avviż pubblikat fil-Ġurnal Uffiċjali ta' l-Unjoni Ewropea (serje C). L-Alġerija għandha tipprovdi lill-Komunità, permezz tal-Kummissjoni tal-Komunitajiet Ewropej b'dettalji tal-Ftehimiet, inklużi d-dati tagħhom ta' dħul fis-seħħ, u r-regoli ta' oriġini li jikkorrispondu għalihom, li huma applikati mal-pajjiżi l-oħra msemmija fil-paragrafi 1 u 2. Artikolu 5 Prodotti miksuba kompletament 1. Dawn li ġejjin għandhom jitqiesu bħala miksuba kompletament fil-Komunità u fl-Alġerija: (a) prodotti minerali estratti mill-ħamrija tagħhom jew minn qiegħ il-baħar tagħhom; (b) prodotti veġetali maħsuda hemmhek; (ċ) annimali ħajjin imwielda u mrobbija hemmhekk; (d) prodotti minn annimali ħajjin imrobbija hemmhekk; (e) prodotti miksuba mill-kaċċa jew sajd li jseħħ hemmhekk; (f) prodotti tas-sajd mill-baħar u prodotti oħra meħuda mill-baħar 'il barra mill-ibħra territorjali tal-Komunità jew ta' l-Alġerija mill-bastimenti tagħhom; (g) prodotti magħmula fuq il-bastimenti-fabbriki tagħhom esklussivament minn prodotti msemmija f'(f); (h) artikli użati miġbura hemmhekk adatti biss għall-irkupru ta' materji primi, inklużi tyres użati adatti biss għal retreading jew għal użu bħala skart; (ij) skart u ruttam li jirriżulta mill-operazzjonijiet li jseħħu hemmhekk; (k) prodotti estratti minn qiegħ il-baħar jew mis-saff ta' taħt qiegħ il-baħar 'il barra mill-ibħra territorjali tagħhom sakemm ikollhom id-drittijiet esklussivi li jaħdmu dak il-qiegħ jew dak is-saff ta' taħtu; (l) oġġetti magħmula esklussivament hemmhekk mill-prodotti speċifikati fl-(a) sa (j). 2. It-termini "il-bastimenti tagħhom" u "il-bastimenti-fabbriki tagħhom" fil-paragrafu 1(f) u (g) għandhom japplikaw biss għal bastimenti u bastimenti-fabbriki: (a) li jkunu reġistrati jew elenkati fi Stat Membru tal-Komunità jew fl-Alġerija; (b) li jbaħħru bil-bandiera ta' Stat Membru tal-Komunità jew ta' l-Alġerija; (ċ) li jkunu l-proprjetà sa limitu ta' mill-anqas 50 % minn ċittadini ta' l-Istat Membru tal-Komunità jew ta' l-Alġerija, jew minn kumpanija li jkollha l-uffiċċju ewlieni tagħha f'wieħed minn dawk l-Istati, li jkollha d-direttur jew diretturi tagħha, il-President tal-Bord tad-Diretturi jew tal-Bord tas-Superviżjoni tagħha, u l-maġġoranza tal-membri ta' tali bordijiet ċittadini ta' Stat Membru tal-Komunità jew ta' l-Alġerija, u li minnhom, addizzjonalment, fil-każ ta' soċjetajiet jew ta' kumpaniji b'responsabbiltà limitata, mill-anqas nofs il-kapital ikun proprjetà ta' dawk l-Istati jew ta' korpi pubbliċi jew taċ-ċittadini ta' l-Istati msemmija; (d) li minnhom, il-kaptan u l-uffiċjali ikunu ċittadini ta' Stat Membru tal-Komunità jew ta' l-Alġerija; u (e) li minnhom mill-anqas 75 % ta' l-ekwipaġġ ikunu ċittadini ta' Stat Membru tal-Komunità jew ta' l-Alġerija. Artikolu 6 Prodotti maħduma jew proċessati suffiċjentement 1. Għall-finijiet ta' l-Artikolu 2, il-prodotti li mhumiex miksuba kompletament għandhom jitqiesu bħala prodotti maħduma jew proċessati suffiċjentement meta jilħqu l-kondizzjonijiet stipulati fil-lista ta' l-Anness II. Il-kondizzjonijiet imsemmija hawn fuq jindikaw, għal prodotti kollha koperti bil-Ftehim, ix-xogħol jew il-proċessar li għandu jitwettaq fuq materjali mhux oriġinarji użati fil-manifattura u japplikaw biss għal dawn it-tipi ta' materjali. Isegwi li jekk prodott li kiseb status oriġinarju billi ssodisfa l-kondizzjonijiet stipulati fil-lista jintuża fil-manifattura ta' prodott ieħor, il-kondizzjonijiet li japplikaw għall-prodott li fih jinsab inkorporat ma japplikawx għalih, u ma għandu jittieħed l-ebda kont tal-materjali mhux oriġinarji li setgħu intużaw fil-manifattura tiegħu. 2. Minkejja l-paragrafu 1, materjali mhux oriġinarji li, skond il-kondizzjonijiet stipulati fil-lista fl-Anness II ma għandhomx jintużaw fil-manifattura ta' prodott jistgħu jintużaw xorta waħda, sakemm: (a) il-valur totali tagħhom ma' jaqbiżx l-10 % tal-prezz mill-fabbrika tal-prodott; (b) ma tinqabeż l-ebda perċentwali minn dawk mogħtija fil-lista għall-valur massimu ta' materjali mhux oriġinarji taħt ta' dan il-paragrafu. Dan il-paragrafu ma għandux japplika għal prodotti li jaqgħu fi ħdan il-Kapitoli 50 sa 63 tas-Sistema Armonizzata. 3. Il-Paragrafi 1 u 2 għandhom japplikaw suġġett għad-dispożizzjonijiet ta' l-Artikolu 7. Artikolu 7 Xogħol jew proċessar insuffiċjenti 1. Mingħajr preġudizzju għall-paragrafu 2, l-operazzjonijiet li ġejjin għandhom jitqiesu bħala xogħol jew proċessar insuffiċjenti sabiex jikkonferixxu status ta' prodotti oriġinarji, kemm jekk ir-rekwiżiti ta' l-Artikolu 6 ikunu sodisfatti kif ukoll jekk ma jkunux: (a) operazzjonijiet ta' preżervazzjoni sabiex jiġi żgurat li l-prodotti jibqgħu f'kondizzjoni tajba matul it-trasport u l-ħażna; (b) tqassim u assemblar ta' pakketti; (ċ) ħasil, tindif; tneħħija ta' trab, ossidu, żejt, żebgħa jew għatjiet oħra; (d) mogħdija jew ippressar tat-tessuti; (e) operazzjonijiet ta' żebgħa jew illustrar sempliċi; (f) ħruġ mill-fosdqa, ibbliċjar parzjali jew totali, illustrar, igglejżjar ta' ċereali u ross; (g) operazzjonijiet ta' ikkulurar jew ta' iffurmar ta' zokkor; (h) tqaxxir, tneħħija ta' l-għadma jew fsdieq ta' frott, ġewż u ħaxix; (ij) tifrik, tidħin sempliċi jew qtugħ sempliċi; (k) għarbil, għażla skond id-daqs, jew skond it-tip, klassifikazzjoni, tqabbil (inkluż ragruppament f'settijiet ta' artikli); (l) tqegħid sempliċi fi flixken, laned, flasks, boroż, bagalji, kaxxi, twaħħil fuq kartun jew twavel u l-operazzjonijiet l-oħra kollha ta' ppakkjar; (m) twaħħil jew stampar ta' marki, tabelli, logos u sinjali oħra ta' distinzjoni fuq prodotti jew fuq il-pakki tagħhom; (n) taħlit sempliċi ta' prodotti, kemm jekk ta' tipi differenti kif ukoll jekk le; (o) immuntar sempliċi ta' partijiet ta' artikli bl-iskop li jikkostitwixxu artiklu sħiħ jew iż-żarmar ta' prodotti f'partijiet; (p) kombinazzjoni ta' żewġ operazzjonijiet jew aktar speċifikati f'(a) sa (n); (q) tbiċċir ta' l-annimali. 2. L-operazzjonijet kollha mwettqa fil-Komunità jew fl-Alġerija fuq prodott speċifiku għandhom jitqiesu f'daqqa meta jiġi determinat jekk ix-xogħol jew il-proċessar li għadda minnu dak il-prodott għandux jitqies bħala insuffiċjjenti fis-sens tal-paragrafu 1. Artikolu 8 Unità ta' kwalifika 1. L-unità ta' kwalifika għall-applikazzjoni tad-dispożizzjoniijiet ta' dan il-Protokoll għandha tkun il-prodott partikolari li jitqies bħala unità bażika meta tiġi determinata l-klassifika filwaqt li tintuża s-Sistema Armonizzata. Isegwi li: (a) meta prodott, li ikun magħmul minn grupp jew ġabra ta' oġġetti jiġi klassifikat taħt it-termini tas-Sistema Armonizzata f'intestatura waħda, l-entità sħiħa tikkostitwixxi l-unità ta' kwalifika; (b) meta konsenja tkun magħmula minn numru ta' prodotti identiċi klassifikati taħt l-istess intestatura tas-Sistema Armonizzata, kull prodott għandu jittieħed individwalment meta jiġu applikati d-dispożizzjonijiet ta' dan il-Protokoll. 2. Meta skond ir-Regola Ġenerali 5 tas-Sistema Armonizzata, l-ippakkjar huwa inkluż mal-prodott għal raġunijiet ta' elenkar, għandu jiġi inkluż bl-għanijiet ta' determinazzjoni ta' oriġini. Artikolu 9 Aċċessorji, spare parts u għodod Aċċessorji, spare parts u għodod mibgħuta bħala parti minn tagħmir, makkinarju, apparat jew vettura, li huma parti mit-tagħmir normali u huma inklużi fil-prezz tiegħu jew li mhumiex b'fattura separata, għandhom jitqiesu li jiffurmaw it-total ma' dak it-tagħmir, makkinarju, apparat jew vettura konċernata. Artikolu 10 Settijiet Settijiet, kif definiti fir-regola Ġenerali 3 tas-Sisitema Armonizzata, għandhom jitqiesu oriġinarji meta l-prodotti komponenti kollha huma originarji. Minkejja dan, meta set huwa magħmul minn prodotti oriġinarji u mhux oriġinarji, is-sett bħala entità sħiħa għandu jitqies bħala oriġinarju, sakemm il-valur tal-prodotti mhux oriġinarji ma jaqbiżx il-15 % tal-prezz mill-fabbrika tas-sett. Artikolu 11 Elemanti newtrali Sabiex jiġi determinat jekk prodott ikunx prodott oriġinarju jew le, ma għandux ikun hemm il-ħtieġa li jiġi determinat l-oriġini ta' dawn li ġejjin li jistgħu jintużaw fil-manifattura tiegħu: (a) enerġija u karburant; (b) impjant u apparat (ċ) makkinarju u għodod; (d) oġġetti li la jidħlu fil-kompożizzjoni finali tal-prodott u lanqas huma maħsuba li jidħlu. TITOLU III REKWIŻITI TERRITORJALI Artikolu 12 Prinċipju ta' territorjalità 1. Għajr kif previst fl-Artikolu 2(1)(ċ), l-Artikolu 3 u 4 u l-paragrafu 3 ta' dan l-Artikolu, il-kondizzjonijiet għall-ksib ta' status oriġinarju stipulat fit-Titolu II għandhom jintlaħqu mingħajr interruzzjoni fil-Komunità jew fl-Alġerija. 2. Minbarra kif previst fl-Artikolu 3 u 4, fejn oġġetti oriġinarji esportati mill-Komunità jew mill-Alġerija lejn pajjiż ieħor jiġu lura, dawn għandhom jitqiesu bħala mhux oriġinarji, ħlief jekk jista' jintwera b'mod li jissodisfa lilll-awtoritajiet doganali li: (a) l-oġġetti li ġew lura huma l-istess bħal dawk li ġew esportati; u (b) ma għaddewx minn kwalunkwe operazzjoni lil hinn minn dik meħtieġa sabiex tippreżervahom f'kondizzjoni tajba waqt li kienu jinsabu f'dak il-pajjiż jew waqt li kienu qegħdin jiġu esportati. 3. L-akkwist ta' status oriġinarju skond il-kondizzjonijiet stipulati fit-Titolu II ma għandux jiġi milqut mix-xogħol jew mill-ipproċessar li seħħ barra mill-Komunità jew mill-Alġerija fuq materjali esportati mill-Komunità jew mill-Alġerija u sussegwentament importati mill-ġdid hemmhekk, sakemm: (a) il-materjali msemmija huma miksuba totalment fil-Komunità jew fl-Alġerija jew għaddew minn xogħol jew proċessar li jmur lil hinn mill-operazzjonijiet imsemmija fl-Artikolu 7 qabel ma ġew esportati; u (b) jista' jintwera b'mod li jissodisfa lill-awtoritajiet doganali li: i) l-oġġetti li ġew importati mill-ġdid inkisbu billi inħadmu jew ġew proċessati l-materjali esportati; u ii) il-valur totali li nkiseb barra mill-Komunità jew mill-Alġerija billi ġew applikati d-dispożizzjonijiet ta' dan l-Artikolu ma jaqbiżx l-10 % tal-prezz mill-fabbrika tal-prodott finali li għalih qiegħed jiġi ddikjarat status oriġinarju. 4. Għall-finijiet tal-paragrafu 3, il-kondizzjonijiet sabiex jiġi akkwistat status oriġinarju stipulat fit-Titolu II ma għandux japplika għal xogħol jew proċessar li sar barra mill-Komunità jew mill-Alġerija. Iżda fil-każ li, fil-lista ta' l-Anness II, tiġi applikata regola li tistipula valur massimu għall-materjali mhux oriġinarji kollha inkorporati sabiex jiġi determinat l-istatus oriġinarju tal-prodott finali, il-valur totali tal-materjali mhux oriġinarji inkorporati fit-territorju tal-parti konċernata, meħud flimkien mal-valur totali akkwistat barra mill-Komunità jew mill-Alġerija billi jiġu applikati d-dispożizzjonijiet ta' dan l-Artikolu, ma għandhomx jaqbżu l- perċentwali dikjarata. 5. Għall-finijiet li jiġu applikati d-dispożizzjonijiet tal-paragrafi 3 u 4, "valur miżjud totali" għandu jittieħed bħala l-ispejjeż kollha li jsiru barra mill-Komunità jew mill-Alġerija, inkluż il-valur tal-materjali inkorporati hemmhekk. 6. Id-dispożizzjonijiet tal-paragrafi 3 u 4 ma għandhomx japplikaw għal prodotti li ma jissodisfawx il-kondizzjonijiet stipulati fl-Anness II jew li jistgħu jitqiesu maħduma jew proċessati suffiċjentement fil-każ biss li tiġi applikata t-tolleranza ġenerali ffissata fl-Artikolu 6(2). 7. Id-dispożizzjonijiet tal-paragrafi 3 u 4 ma għandhomx japplikaw għal prodotti tal-Kapitoli 50 sa 63 tas-Sistema Armonizzata. 8. Kwalunkwe xogħol jew proċessar tat-tip kopert mid-dispożizzjonijiet ta' dan l-Artikolu u magħmul barra mill-Komunità jew mill-Alġerija għandu jsir taħt l-arranġamenti li jaqgħu taħt proċessar passiv jew arranġamenti simili. Artikolu 13 Trasport dirett 1. It-trattament preferenzjali previst taħt il-Ftehim japplika biss għal prodotti li jissodisfaw ir-rekwiżiti ta' dan il-Protokoll, li jkunu trasportati direttament bejn il-Komunità u l-Alġerija jew minn ġewwa t-territorji ta' pajjiżi oħra msemmija fl-Artikoli 3 u 4 li magħhom hija applikabbli l-akkumulazzjoni. Minkejja dan, prodotti li jikkostitwixxu konsenja waħda jistgħu jiġu trasportati minn ġewwa territorji permezz ta', jekk tinqala' l-okkażjoni, trasbord jew magażinaġġ temporanju f'tali territorji, sakemm dawn jibqgħu taħt is-sorveljanza ta' l-awtoritajiet doganali fil-pajjiż tat-tranżitu jew tal-magażinaġġ u li ma jgħaddu mill-ebda operazzjoni ħlief il-ħatt, it-tagħbija mill-ġdid jew xi operazzjoni maħsuba sabiex tippreżervahom f'kondizzjoni tajba. Il-prodotti oriġinarji jistgħu jiġu trasportati permezz ta' pipeline li jgħaddi minn territorju ieħor minbarra dak tal-Komunità jew ta' l-Alġerija. 2. Għandha tingħata prova, li l-kondizzjonijiet stipulati fil-paragrafu 1 ġew sodisfatti, lill-awtoritajiet doganali tal-pajjiż ta' l-importazzjoni bil-produzzjoni ta': (a) dokument wieħed tat-trasport li jkopri l-passaġġ mill-pajjiż ta' l-esportazzjoni minn ġewwa l-pajjiż tat-tranżitu; jew (b) Ċertifikat maħruġ mill-awtoritajiet doganali tal-pajjiż tat-tranżitu: (i) li jagħti deskrizzjoni eżatta tal-prodotti; (ii) li jistqarr id-dati tal-ħatt u tat-tgħabbija mill-ġdid tal-prodotti u, fejn applikabbli, l-ismijiet tal-bastimenti użati, jew tal-mezzi l-oħrajn tat-trasport użati u (iii) jiċċertifika l-kondizzjonijiet li taħthom il-prodotti kienu baqgħu fil-pajjiż tat-tranżitu; jew (ċ) fin-nuqqas ta' dawn, kwalunkwe dokument li jissostanzjahom. Artikolu 14 Wirjiet 1. Il-prodotti oriġinarji, mibgħuta għal wirja f'pajjiż divers minn dawk imsemmija fl-Artikolu 3 u 4 li biha hija applikabbli l-akkumulazzjoni u li jinbiegħu wara l-wirja għall-importazzjoni fil-Komunità jew fl-Alġerija għandhom jibbenefikaw fil-mument ta' l-importazzjoni mid-dispożizzjonijiet tal-Ftehim sakemm jintwera għas-sodisfazzjon ta' l-awtoritajiet doganali li: (a) esportatur kien ikkonsenja dawn il-prodotti mill-Komunità jew mill-Alġerija lejn il-pajjiż li fih qiegħda tinżamm il-wirja u li wrihom hemmhekk; (b) il-prodotti nbiegħu jew ingħataw b'mod ieħor minn dak l-esportatur lejn persuna fil-Komunità jew fl-Alġerija; (ċ) il-prodotti kienu ġew konsenjati matul il-wirja jew immedjetament warajha fl-istat li fih dawn intbagħtu għall-wirja; u (d) il-prodotti ma kinux, minn meta kienu ġew konsenjati għall-wirja, użati għal xi skop minbarra dak ta' demostrazzjoni fil-wirja. 2. Għandha tinħareġ jew issir prova ta' oriġini skond id-dispożizzjonijiet tat-Titolu IV u preżentata lill-awtoritajiet doganali tal-pajjiż ta' l-importazzjoni fil-manjiera normali. L-isem u l-indirizz tal-wirja għandhom ikunu indikati fuqha. Fejn tkun meħtieġa, tista' wkoll tintalab prova dokumentarja addizzjonali tal-kondizzjonijiet li fihom il-prodotti kienu ġew esibiti. 3. Il-paragrafu 1 għandu japplika għal kwalunkwe wirja kummerċjali, industrijali, agrikola jew ta' artiġanat, fiera jew wirja pubblika li ma tkunx organizzata għal skopijiet privati fi ħwienet jew postijiet ta' negozju bl-għan tal-bejgħ ta' oġġetti barranin, u li matulha l-prodotti jibqgħu taħt kontroll doganali. TITOLU IV RIFUŻJONI JEW EŻENZJONI Artikolu 15 Projbizzjoni ta' rifużjoni ta' dazji doganali jew eżenzjoni minnhom 1. (a) Materjali mhux oriġinarji użati fil-manifattura ta' prodotti li joriġinaw mill-Komunità jew mill-Alġerija jew minn wieħed mill-pajjiżi msemmija fl-Artikoli 3 u 4 li għalihom inħarġet jew saret prova ta' oriġini skond id-dispożizzjonijiet tat-Titolu V ma għandhomx ikunu suġġetti għal rifużjoni ta' dazji doganali ta' kwalunkwe tip jew għal eżenzjoni minnhom fil-Komunità jew fl-Alġerija. (b) Prodotti li jaqgħu fi ħdan il-Kapitolu 3 u l-intestaturi 1604 u 1605 tas-Sistema Armonizzata u li joriġinaw mill-Komunità kif previst fl-Artikolu 2(1)(ċ), li għalihom inħarġet jew saret prova ta' oriġini skond id-dispożizzjonijiet tat-Titolu V ma għandhomx ikunu suġġetti għal rifużjoni ta' dazji doganali ta' kwalunkwe tip jew għal eżenzjoni minnhom fil-Komunità. 2. Il-projbizzjoni fil-paragrafu 1 għandha tapplika għal kwalunkwe arranġament għal rifużjoni, tnaqqis, jew non-pagament, parzjali jew sħiħ, tad-dazji jew ħlasijiet doganali li għandhom effett ekwivalenti, applikabbli fil-Komunità jew fl-Alġerija lil materjali użati fil-manifattura u lil prodotti koperti bil-paragrafu 1(b) hawn fuq, meta din it-tip ta' rifużjoni, tnaqqis jew non-pagament, tapplika, espressivament jew effettivament, meta prodotti li nkisbu mill-materjali msemmija jkunu esportati u mhux meta jinżammu għall-użu fid-djar hemmhekk. 3. L-esportatur ta' prodotti koperti bi prova ta' oriġini għandu jkun lest jippreżenta fi kwalunkwe waqt, fuq talba mill-awtoritajiet doganali, id-dokumenti xierqa kollha li jagħtu prova li ma nkisbet l-ebda rifużjoni f'dak li għandu x'jaqsam ma' materjali mhux oriġinarji użati fil-manifattura tal-prodotti konċernati u li d-dazji jew ħlasijiet doganali kollha li għandhom effett ekwivalenti applikabbli għal dawn it-tipi ta' materjali, kienu fil-fatt tħallsu. 4. Id-dispożizzjonijiet tal-paragrafi 1 sa 3 għandhom japplikaw ukoll fir-rigward ta' l-ippakkjar fis-sens ta' l-Artikolu 8(2), aċċessorji, spare parts u għodod fis-sens ta' l-Artikolu 9 u l-prodotti f'sett fis-sens ta' l-Artikolu 10 meta dawn it-tipi ta' oġġetti ma jkunux oriġinarji. 5. Id-dispożizzjonijiet tal-paragrafi 1 sa 4 għandhom japplikaw biss fir-rigward ta' materjali li jkunu tat-tip li għalihom japplika il-Ftehim. Barra minn hekk, ma għandhomx jipprekludu l-applikazzjoni ta' sistema ta' rifużjoni ta' esportazzjoni għal prodotti agrikoli, applikabbli fil-mument ta' l-esportazzjoni skond id-dispożizzjonijiet tal-Ftehim. 6. Il-projbizzjoni fil-paragrafu 1 ma għandhiex tappplika jekk il-prodotti jitqiesu li joriġinaw mill-Komunità jew mill-Alġerija mingħajr applikazzjoni ta' akkumulazzjoni b'materjali li joriġinaw minn wieħed mill-pajjiżi l-oħra msemmija fl-Artikoli 3 u 4. 7. Minkejja l-paragrafu 1, l-Alġerija tista', ħlief għal prodotti li jaqgħu fi ħdan il-Kapitoli 1 sa 24 tas-Sistema Armonizzata, tapplika arranġamenti għal rifużjoni ta' dazji doganali jew ħlasijiet li għandhom effett ekwivalenti jew eżenzjoni minnhom, applikabbli għal materjali mhux oriġinarji użati fil-manifattura ta' prodotti oriġinarji, suġġett għad-dispożizzjonijiet li ġejjin: (a) għandha tibqa' rata ta' 5 % ta' ħlas doganali fir-rigward tal-prodotti li jaqgħu fi ħdan il-Kapitoli 25 sa 49 u 64 sa 97 tas-Sistema Armonizzata, jew kwalunkwe rata inferjuri li tkun fis-seħħ fl-Alġerija; (b) rata ta' 10 % ta' ħlas doganali għandha tibqa' fir-rigward tal-prodotti li jaqgħu fi ħdan il-Kapitoli 50 sa 63 tas-Sistema Armonizzata, jew rata inferjuri li tkun fis-seħħ fl-Alġerija. Id-dispożizzjonijiet ta' dan il-paragrafu għandhom japplikaw sal- 31 ta' Diċembru 2009 u jistgħu jiġu riveduti bi qbil bejniethom. TITOLU V PROVA TA' ORIĠINI Article 16 Rekwiżiti ġenerali 1. Il-prodotti li joriġinaw mill-Komunità għandhom, fil-mument ta' importazzjoni fl-Alġerija, u l-prodotti li joriġinaw mill-Alġerija għandhom, fil-mument ta' importazzjoni fil-Komunità jibbenefikaw mill-Ftehim fil-mument li ssir preżentazzjoni ta' waħda minn dawn il-provi ta' oriġini li ġejjin: (a) Ċertifikat ta' moviment EUR.1, li mudell tiegħu jidher fl-Anness IIIa; (b) Ċertifikat ta' moviment EUR-MED, li mudell tiegħu jidher fl-Anness IIIb; (ċ) fil-każijiet speċifikati fl-Artikolu 22(1), dikjarazzjoni, sussegwentament imsejħa "id-dikjarazzjoni ta' fattura" jew "id-dikjarazzjoni ta' fattura EUR-MED" mogħtija mingħand l-esportatur fuq fattura, nota ta' konsenja jew kwalunkwe dokument kummerċjali ieħor li jiddeskrivi l-prodotti konċernati f'dettal suffiċjenti sabiex ikunu jistgħu jiġu identifikati; it-testi tad-dikjarazzjonijiet tal-fatturi jidhru fl-Annessi IVa u b. 2. Minkejja l-paragrafu 1, prodotti oriġinarji fis-sens ta' dan il-Protokoll għandhom, fil-każijiet speċifikati fl-Artikolu 27, jibbenefikaw mid-dispożizzjonijiet tal-Ftehim mingħajr ma jkun meħtieġ li jiġu ppreżentati kwalunkwe wieħed mill-provi ta' oriġini msemmija fil-paragrafu 1. Artikolu 17 Proċedura għall-ħruġ ta' ċertifikat ta' moviment EUR.1 jew EUR-MED 1. Għandu jinħareġ ċertifikat ta' moviment EUR.1 jew EUR-MED mill-awtoritajiet doganali tal-pajjiż ta' l-esportazzjoni fil-mument li l-applikazzjoni tkun saret bil-miktub mingħand l-esportatur jew, mingħand ir-rappreżentant awtorizzat tiegħu, bir-responsabbiltà taqa' fuq l-esportatur. 2. Għal dan l-għan, l-esportatur jew ir-rappreżentant awtorizzat tiegħu għandu jimla' kemm iċ-ċertifikat ta' moviment EUR jew EUR-MED kif ukoll il-formola ta' applikazzjoni, li mudelli tagħhom jidhru fl-Annessi III a u b. Dawn il-formoli għandhom jimtlew f'wieħed mill-ilsna li fihom tfassal dan il-Ftehim u skond id-dispożizzjonijiet tal-liġi nazzjonali tal-pajjiż ta' l-esportazzjoni. Jekk miktuba bl-idejn, għandhom jimtlew bil-linka b'karattri stampati. Id-deskrizzjoni tal-prodotti għandha tingħata fil-kaxxa riżervata għal dan l-iskop mingħajr ma jitħallew ebda linji vojta. Meta l-kaxxa ma tiġix mimlija kompletament, għandha ssir linja orizzontali taħt l-aħħar linja tad-deskrizzjoni, bl-ispazju vojt maqtugħ. 3. L-esportatur li japplika għall-ħruġ ta' ċertifikat ta' moviment EUR.1 jew EUR-MED għandu jkun lest li fi kwalunkwe waqt jippreżenta, mat-talba ta' l-awtoritajiet doganali tal-pajjiż ta' l-esportazzjoni ta' minn fejn iċ-ċertifikat ta' moviment EUR.1 jew EUR-MED ikun maħruġ, id-dokumenti xierqa kollha sabiex jagħti prova ta' l-istatus oriġinarju tal-prodotti konċernati kif ukoll dwar it-twettieq tar-rekwiżiti l-oħrajn ta' dan il-Protokoll. 4. Mingħajr preġudizzju għall-paragrafu 5, għandu jinħareġ ċertifikat taċ-caqliq EUR.1 mill-awtoritajiet doganali ta' Stat Membru tal-Komunità jew ta' l-Alġerija fil-każijiet li ġejjin: - jekk il-prodotti konċernati jistgħu jitqiesu bħala prodotti li joriġinaw mill-Komunità jew mill-Alġerija, mingħajr l-applikazzjoni ta' l-akkumulazzjoni b'materjali li joriġinaw minn wieħed mill-pajjiżi l-oħra msemmija fl-Artikolu 3 u 4, u jissodisfaw ir-rekwiżiti l-oħra ta' dan il-Protokoll; - jekk il-prodotti konċernati jistgħu jitqiesu bħala prodotti li joriġinaw minn wieħed mill-pajjiżi l-oħra msemmija fl-Artikoli 3 u 4 li bihom l-akkumulazzjoni hija applikabbli, mingħajr applikazzjoni ta' l-akkumulazzjoni ma' materjali li joriġinaw minn wieħed mill-pajjiżi msemmija fl-Artikoli 3 u 4, u jilħqu r-rekwiżiti l-oħra ta' dan il-Protokoll, sakemm ċertifikat EUR-MED jew dikjarazzjoni ta' fattura EUR-MED inħarġu fil-pajjiż ta' l-oriġini, - jekk il-prodotti konċernati jistgħu jiqiesu bħala prodotti li joriġinaw mill-Komunità jew mill-Alġerija, b'applikazzjoni ta' l-akkumulazzjoni msemmija fl-Artikoli 3(4a) u 4(4a), u jissodisfaw ir-rekwiżiti l-oħra ta' dan il-Protokoll. 5. Għandu jinħareġ ċertifikat ta' moviment EUR-MED mill-awtoritajiet doganali ta' Stat Membru tal-Komunità jew ta' l-Alġerija, jekk il-prodotti konċernati jistgħu jitqiesu bħala prodotti li joriġinaw mill-Komunità, mill-Alġerija jew minn wieħed mill-pajjiżi l-oħra msemmija fl-Artikoli 3 u 4 li bihom l-akkumulazzjoni hija applikabbli, jissodisfaw ir-rekwiżiti l-oħra ta' dan il-Protokoll u: - l-akkumulazzjoni kienet applikata ma' materjali li joriġinaw minn wieħed mill-pajjiżi l-oħra msemmija fl-Artikoli 3 u 4, jew - il-prodotti jistgħu jintużaw bħala materjali fil-kuntest ta' l-akkumulazzjoni għall-manifattura ta' prodotti għall-esportazzjoni lejn wieħed mill-pajjiżi l-oħra msemmija fl-Artikoli 3 u 4, jew - il-prodotti jistgħu jiġu esportati mill-ġdid mill-pajjiż destinatarju lejn wieħed mill-pajjiżi l-oħra msemmija fl-Artikoli 3 u 4. 6. Ċertifikat ta' moviment EUR-MED għandu jkollu fih wieħed mill-istqarrijiet li ġejjin bl-Ingliż fil-kaxxa 7: - jekk l-oriġini nkisbet bl-applikazzjoni ta' l-akkumulazzjoni b'materjali li joriġinaw minn wieħed jew aktar mill-pajjiżi msemmija fl-Artikoli 3 u 4: "CUMULATION APPLIED WITH …" (isem tal-pajjiż/pajjiżi) - jekk l-oriġini nkisbet mingħajr l-applikazzjoni ta' l-akkumulazzjoni b'materjali li joriġinaw minn wieħed jew aktar mill-pajjiżi msemmija fl-Artikoli 3 u 4: "NO CUMULATION APPLIED" 7. L-awtoritajiet doganali li joħorġu ċ-ċertifikati ta' moviment EUR.1 jew EUR-MED għandhom jieħdu kull pass meħtieġ sabiex jivverifikaw l-istatus ta' oriġini tal-prodotti u li ntlaħqu r-rekwiżiti l-oħra ta' dan il-Protokoll. Għal dan il-għan, għandhom ikollhom id-dritt sabiex jitolbu kwalunkwe prova u jwettqu kwalunkwe ispezzjoni tal-kontijiet ta' l-esportatur jew kwalunkwe kontroll ieħor meqjus xieraq. Għandhom ukoll jiżguraw li l-formoli msemmija fil-paragrafu 2 imtlew kif suppost. B'mod partikolari, għandhom jikkontrollaw jekk l-ispazju riservat għad-deskrizzjoni tal-prodotti mteliex b'tali mod li jeskludi kull possibbiltà ta' żidiet frodulenti. 8. Id-data ta' ħruġ taċ-ċertifikat ta' moviment EUR.1 jew EUR-MED għandha tkun indikata fil-Kaxxa 11 taċ-ċertifikat. 9. Ċertifikat ta' moviment EUR.1 jew EUR-MED għandu jinħareġ mill-awtoritajiet doganali u għandu jsir disponibbli għall-esportatur hekk kif l-esportazzjoni nnifisha tkun seħħet jew ġiet żgurata. Artikolu 18 Ċertifikati ta' moviment EUR.1 jew EUR-MED maħruġa retrospettivament 1. Minkejja l-Artikolu 17(9), jista' jinħareġ b'mod eċċezzjonali ċertifikat ta' moviment EUR.1 jew EUR-MED wara l-esportazzjoni tal-prodotti li lilhom jikkonċerna jekk: (a) ma nħariġx fil-mument ta' l-esportazzjoni minħabba żbalji jew ommissjonijiet involontarji jew ċirkostanzi speċjali; jew (b) jintwera għas-sodisfazzjon ta' l-awtoritajiet doganali li nħareġ ċertifikat ta' moviment EUR.1 jew EUR-MED iżda ma ġiex aċċettat waqt l-importazzjoni minħabba raġunijiet tekniċi. 2. Minkejja l-Artikolu 17(9), jista' jinħareġ ċertifikat ta' moviment EUR-MED wara l-esportazzjoni tal-prodotti li lilhom jikkonċerna u li għalihom inħareġ ċertifikat ta' moviment EUR.1 fil-mument ta' l-esportazzjoni, sakemm tingħata prova għas-sodisfazzjon ta' l-awtoritajiet doganali li l-kondizzjonijiet imsemmija fl-Artikolu 17 (5) ġew ssodisfati. 3. Għall-implementazzjoni tal-paragrafi 1 u 2, l-esportatur għandu jindika fl-applikazzjoni tiegħu l-post u d-data ta' l-esportazzjoni tal-prodotti li għandhom x'jaqsmu maċ-ċertifikat ta' moviment EUR.1 jew EUR-MED, u jiddikjara r-raġunijiet għat-talba tiegħu. 4. L-awtoritajiet doganali jistgħu joħorġu ċertifikat ta' moviment EUR.1 jew EUR-MED retrospettivament biss wara li jkunu vverifikaw li t-tagħrif ipprovdut fl-applikazzjoni ta' l-esportatur jikkonforma ma' dak li jinsab fil-fajl korrispondenti. 5. Iċ-ċertifikati ta' moviment EUR.1 jew EUR-MED maħruġa retrospettivament għandhom jiġu approvati b'din il-frażi li ġejja bl-Ingliż: "ISSUED RETROSPECTIVELY" Iċ-ċertifikati ta' moviment EUR-MED maħruġa retrospettivament bl-applikazzjoni tal-paragrafu 2 għandhom jiġu approvati b'din il-frażi li ġejja bl-Ingliż: ISSUED RETROSPECTIVELY (Original EUR.1 no … [data u post ta' ħruġ] 6. L-approvazzjoni msemmija fil-paragrafu 5 għandha tiddaħħal fil-kaxxa 7 taċ-ċertifikat ta' moviment EUR.1 jew EUR-MED. Artikolu 19 Ħruġ ta' duplikat ta' ċertifikat ta' moviment EUR jew EUR-MED 1. Fil-każ ta' serq, telf jew qerda taċ-ċertifikat ta' moviment EUR.1 jew EUR-MED, l-esportatur jista' japplika għand l-awtoritajiet doganali li ħarġuh għal duplikat magħmul abbażi tad-dokumenti ta' l-esportazzjoni fil-pussess tagħhom. 2. Id-duplikat maħruġ b'dan il-mod għandu jiġi approvat b'din il-kelma li ġejja bl-Ingliż: "DUPLICATE" 3. L-approvazzjoni msemmija fil-paragrafu 2 għandha tiddaħħal fil-Kaxxa 7 tad-duplikat taċ-ċertifikat ta' moviment EUR.1 jew EUR-MED. 4. Id-duplikat, li jrid ikollu d-data ta' ħruġ taċ-ċertifikat oriġinali tal-moviment EUR.1 jew EUR-MED, għandu jidħol fis-seħħ minn dik id-data. Artikolu 20 Ħruġ ta' ċertifikati ta' moviment EUR.1 jew EUR-MED fuq il-bażi ta' prova ta' oriġini maħruġa jew li saret qabel Meta prodotti oriġinarji jitqiegħdu taħt il-kontroll ta' uffiċċju doganali fil-Komunità jew fl-Alġerija, għandha tkun possibbli li tinbidel il-prova ta' oriġini oriġinali b'ċertifikat wieħed jew aktar ta' moviment EUR.1 jew EUR-MED bl-għan li dawn il-prodotti kollha jew uħud minnhom jintbgħatu x'imkien ieħor fil-Komunità jew fl-Alġerija. Iċ-ċertifikat jew ċertifikati ta' moviment EUR.1 jew EUR-MED sostitwenti għandhom jinħarġu mill-uffiċċju doganali li taħt il-kontroll tiegħu tqiegħdu l-prodotti. Artikolu 21 Segregazzjoni tal-kontabbiltà 1. Fil-każijiet fejn jinqalgħu spejjeż konsiderevoli jew diffikultajiet materjali fiż-żamma ta' ħażniet separati ta' materjali oriġinarji u materjali mhux oriġinarji li jkunu identiċi u interkambjabbli, l-awtoritajiet doganali jistgħu, mat-talba bil-miktub ta' dawk konċernati, jawtorizzaw li jintuża l-metodu hekk imsejjaħ "segregazzjoni tal-kontabbiltà" (minn hawn 'il quddiem imsejjaħ "il-metodu") għal ġestjoni ta' dawn it-tipi ta' ħażniet. 2. Il-metodu għandu jkun kapaċi jiżgura li, għal perjodu speċifiku ta' referenza, in-numru ta' prodotti miksuba li jistgħu jitqiesu bħala "oriġinarji" ikun l-istess bħal dak li kien jinkiseb li kieku kien hemm segregazzjoni fiżika tal-ħażniet. 3. L-awtoritajiet doganali jistgħu jagħmlu l-għoti ta' l-awtorizzazzjoni msemmija fil-paragrafu 1 suġġett għal kwalunkwe kondizzjoni li titqies xierqa. 4. Il-metodu għandu jiġi applikat, u l-applikazzjoni tiegħu għandha tiġi reġistrata, fuq il-bażi tal-prinċipji ġenerali tal-kontabbiltà applikabbli fil-pajjiż fejn il-prodott kien manifatturat. 5. Il-benefiċjarju tal-metodu jista' jagħmel provi ta' oriġini jew japplika għalihom, skond kif ikun il-każ, għall-kwantità ta' prodotti li jistgħu jitqiesu oriġinarji. Fuq it-talba ta' l-awtoritajiet doganali, il-benefiċjarju għandu jipprovdi stqarrija ta' kif kienu amministrati l-kwantitajiet. 6. L-awtoritajiet doganali għandhom jissorveljaw l-użu li sar mill-awtorizzazzjoni u jistgħu jirtirawha kull meta l-benefiċjarju jagħmel użu skorrett mill-awtorizzazzjoni fi kwalunkwe mod possibbli jew jonqos milli jilħaq kwalunkwe kondizzjoni oħra stipulata f'dan il-Protokoll. Artikolu 22 Kondizzjonijiet għat-tfassil ta' dikjarazzjoni ta' fattura jew ta' dikjarazzjoni ta' fattura EUR-MED 1. Kwalunkwe dikjarazzjoni ta' fattura jew dikjarazzjoni ta' fattura EUR-MED kif imsemmija fl-Artikolu 16(1)(ċ) tista' titfassal: (a) minn esportatur approvat fis-sens ta' l-Artikolu 23, jew (b) minn kwalunkwe esportatur għal kwalunkwe konsenja li tikkonsisti minn pakkett wieħed jew aktar li jikkontjenu prodotti oriġinarji li jkollhom valur totali li ma jaqbiżx is-6000 euro. 2. Bla preġudizzju għall-paragrafu 3, dikjarazzjoni ta' fattura tista' titfassal fil-każijiet li ġejjin: - jekk il-prodotti konċernati jistgħu jitqiesu bħala prodotti li joriġinaw mill-Komunità jew mill-Alġerija, mingħajr l-applikazzjoni ta' l-akkumulazzjoni b'materjali li joriġinaw minn wieħed mill-pajjiżi l-oħra msemmija fl-Artikolu 3 u 4, u jissodisfaw ir-rekwiżiti l-oħra ta' dan il-Protokoll; - jekk il-prodotti konċernati jistgħu jitqiesu bħala prodotti li joriġinaw minn wieħed mill-pajjiżi l-oħra msemmija fl-Artikoli 3 u 4 li bihom l-akkumulazzjoni hija applikabbli, mingħajr applikazzjoni ta' l-akkumulazzjoni ma' materjali li joriġinaw minn wieħed mill-pajjiżi msemmija fl-Artikoli 3 u 4, u jilħqu r-rekwiżiti l-oħra ta' dan il-Protokoll, sakemm inħarġu ċertifikat EUR-MED jew dikjarazzjoni ta' fattura EUR-MED fil-pajjiż ta' l-oriġini; - jekk il-prodotti konċernati jistgħu jiqiesu bħala prodotti li joriġinaw mill-Komunità jew mill-Alġerija, b'applikazzjoni ta' l-akkumulazzjoni msemmija fl-Artikoli 3(4a) u 4(4a), u jissodisfaw ir-rekwiżiti l-oħra ta' dan il-Protokoll. 3. Tista' titfassal dikjarazzjoni ta' fattura EUR-MED jekk il-prodotti konċernati jistgħu jitqiesu bħala prodotti li joriġinaw mill-Komunità, mill-Alġerija, jew minn wieħed mill-pajjiżi msemmija fl-Artikoli 3 u 4 li magħhom l-akkumulazzjoni tkun applikabbli, jissodisfaw ir-rekwiżiti ta' dan il-Protokoll u: - l-akkumulazzjoni kienet applikata ma' materjali li joriġinaw minn wieħed mill-pajjiżi l-oħra msemmija fl-Artikoli 3 u 4, jew - il-prodotti jistgħu jintużaw bħala materjali fil-kuntest ta' l-akkumulazzjoni għall-manifattura ta' prodotti għall-esportazzjoni lejn wieħed mill-pajjiżi l-oħra msemmija fl-Artikoli 3 u 4, jew - il-prodotti jistgħu jiġu esportati mill-ġdid mill-pajjiż destinatarju lejn wieħed mill-pajjiżi l-oħra msemmija fl-Artikoli 3 u 4. 4. Dikjarazzjoni ta' fattura EUR-MED għandha jkun fiha waħda mill-istqarrijiet li ġejjin bl-Ingliż: - jekk l-oriġini nkisbet bl-applikazzjoni ta' l-akkumulazzjoni b'materjali li joriġinaw minn wieħed jew aktar mill-pajjiżi msemmija fl-Artikoli 3 u 4: "CUMULATION APPLIED WITH …" (isem tal-pajjiż/pajjiżi) - jekk l-oriġini nkisbet mingħajr l-applikazzjoni ta' l-akkumulazzjoni b'materjali li joriġinaw minn wieħed jew aktar mill-pajjiżi msemmija fl-Artikoli 3 u 4: "NO CUMULATION APPLIED" 5. L-esportatur li jfassal dikjarazzjoni ta' fattura jew dikjarazzjoni ta' fattura EUR-MED għandu jkun lest li jippreżenta fi kwalunkwe waqt, fuq talba ta' l-awtoritajiet doganali tal-pajjiż ta' l-esportazzjoni, id-dokumenti kollha xierqa li jagħtu prova ta' l-istatus oriġinarju tal-prodotti konċernati kif ukoll li qegħdin jintlaħqu r-rekwiżiti l-oħra ta' dan il-Protokoll. 6. Dikjarazzjoni ta' fattura jew dikjarazzjoni ta' fattura EUR-MED għandha titfassal mill-esportatur permezz ta' ttajpjar, ittimbrar jew stampar fuq il-fattura, in-nota tal-konsenja jew kwalunkwe dokument kummerċjali ieħor, id-dikjarazzjoni, li t-testi tagħhom jidhru fl-Annessi IVa u b, bl-użu tal-verżjonijiet lingwistċi stipulati f'dawn l-Annessi u skond id-dispożizzjonijiet tal-liġi nazzjonali tal-pajjiż ta' l-esportazzjoni. Jekk id-dikjarazzjoni tkun miktuba bl-idejn, din għandha tkun miktuba bil-linka f'karattri bħallikieku stampati. 7. Id-dikjarazzjonijiet ta' fatturi jew id-dikjarazzjonijiet ta' fatturi EUR-MED għandhom ikollhom firma oriġinali magħmula bil-miktub mill-esportatur. Minkejja dan, esportatur approvat fis-sens ta' l-Artikolu 23 ma għandux bżonn jiffirma dawn it-tipi ta' dikjarazzjonijiet sakemm ikun forna impenn bil-miktub lill-awtoritajiet doganali tal-pajjiż ta' l-esportazzjoni li huwa jaċċetta r-responsabbiltà sħiħa għal kwalunkwe dikjarazzjoni fuq il-fattura li tidentifikah bħala l-firmatarju tagħha bil-miktub. 8. Kwalunkwe dikjarazzjoni ta' fattura jew dikjarazzjoni ta' fattura EUR-MED tista' titfassal mill-esportatur meta l-prodotti relatati mad-dikjarazzjoni jiġu esportati, jew wara l-esportazzjoni bil-kondizzjoni li hija tiġi preżentata fil-pajjiż ta' l-importazzjoni mhux aktar tard minn sentejn wara l-importazzjoni tal-prodotti relatati magħha. Artikolu 23 Esportatur approvat 1. L-awtoritajiet doganali tal-pajjiż ta' l-esportazzjoni jistgħu jawtorizzaw lil kwalunkwe esportatur (minn hawn 'il quddiem "l-esportatur approvat"), li jagħmel konsenji spissi ta' prodotti li jaqgħu taħt il-Ftehim, li jfassal dikjarazzjonijiet ta' fatturi jew dikjarazzjonijiet ta' fatturi EUR-MED irrispettivament mill-valur tal-prodotti konċernati. Esportatur li jfittex din it-tip ta' awtorizzazzjoni b'tali mod li jissodisfa lill-awtoritajiet doganali, jista' joffri l-garanżiji kolla meħtieġa sabiex dawn jivverifikaw l-istatus oriġinarju tal-prodotti kif ukoll jivverifikaw it-twettiq tar-rekwiżiti l-oħrajn ta' dan il-Protokoll 2. L-awtortajiet doganali jistgħu jagħtu l-istatus ta' esportatur approvat suġġett għal kwalunkwe kondizzjoni li huma jqisu xierqa. 3. L-awtoritajiet doganali għandhom jagħtu lill-esportatur approvat numru ta' awtorizzazzjoni doganali li għandu jkun jidher fuq id-dikjarazzjoni ta' fattura jew id-dikjarazzjoni ta' fattura EUR-MED. 4. L-awtoritajiet doganali għandhom jissorveljaw l-użu ta' l-awtorizzazzjoni mill-esportatur approvat. 5. L-awtoritajiet doganali jistgħu jirtiraw l-awtorizzazzjoni fi kwalunkwe waqt. Għandhom jagħmlu dan meta l-esportatur approvat ma jkunx qiegħed joffri aktar il-garanziji msemmija fil-paragrafu 1, jew ma jkunx qiegħed jilħaq il-kondizzjonijiet imsemmija fil-paragrafu 2 jew b'mod ieħor jagħmel użu skorrett mill-awtorizzazzjoni. Artikolu 24 Validità ta' prova ta' oriġini 1. Prova ta' oriġini għandha tkun valida għal erba' xhur mid-data tal-ħruġ fil-pajjiż ta' l-esportazzjoni, u għandha tkun preżentata matul il-perjodu msemmi lill-awtoritajiet doganali tal-pajjiż ta' l-importazzjoni. 2. Il-provi ta' oriġini li jkunu preżentati lill-awtoritajiet doganali tal-pajjiż ta' l-importazzjoni wara d-data finali għall-preżentazzjoni kif speċifikata fil-paragrafu 1 jistgħu jintlaqgħu għall-għan li jkun applikat trattament preferenzali, fejn in-nuqqas tal-preżentazzjoni ta' dawn id-dokumenti sad-data finali jkun seħħ minħabba raġunijiet ta' ċirkostanzi eċċezzjonali. 3. F'każijiet oħrajn ta' preżentazzjoni li saret tard, l-awtoritajiet doganali tal-pajjiż ta' l-importazzjoni jistgħu jaċċettaw il-prova ta' oriġini meta l-oġġetti jkunu ġew preżentati lilhom qabel id-data finali msemmija. Artikolu 25 Preżentazzjoni ta' prova ta' oriġini Il-provi ta' oriġini għandhom jiġu preżentati lill-awtoritajiet doganali tal-pajjiż ta' l-importazzjoni skond il-proċeduri applikabbli f'dak il-pajjiż. L-awtoritajiet imsemmija jistgħu wkoll jitolbu traduzzjoni tal-prova ta' oriġini u jistgħu wkoll jitolbu li d-dikjarazzjoni ta' importazzjoni tkun akkumpanjata minn stqarrija mingħand l-importatur li fiha jiddikjara li l-prodotti jkunu jilħqu l-kondizzjonijiet meħtieġa għall-implementazzjoni tal-Ftehim. Artikolu 26 Importazzjoni rateali Meta, fuq it-talba ta' l-importatur u taħt il-kondizzjonijiet stipulati mill-awtoritajiet doganali tal-pajjiż ta' l-importazzjoni, jiġu importati ratealment prodotti żarmati jew mhux armati fis-sens tar-Regola Ġenerali 2(a) tar-Sistema Armonizzata li jaqgħu fit-Taqsimiet XVI u XVII jew taħt l-intestaturi Nri 7308 u 9406 tas-Sistema Armonizzata, għandha tiġi preżentata prova waħda ta' oriġini għal tali prodotti lill-awtoritajiet doganali ma' l-importazzjoni ta' l-ewwel rata. Artikolu 27 Eżenzjonijiet mill-prova ta' oriġini 1. Il-prodotti mibgħuta bħala pakketti żgħar minn persuni privati lil persuni privati jew li jifformaw parti mill-bagalji personali ta' vjaġġaturi għandhom ikunu ammessi bħala prodotti oriġinarji mingħajr ma tiġi rikjesta l-preżentazzjoni ta' prova formali ta' l-oriġini, sakemm dawn il-prodotti ma jkunux importati bi skop ta' kummerċ u jkunu dikjarati li jissodisfaw ir-rekwiżiti ta' dan il-Protokoll u meta ma jkun hemm l-ebda dubbju dwar il-veraċita ta' tali dikjarazzjoni. Fil-każ ta' prodotti mibgħuta bil-posta, din id-dikjarazzjoni tista' ssir fuq id-dikjarazzjoni doganali NM22/NM23 jew fuq folja karta annessa ma' dak id-dokument. 2. L-importazzjonijiet li jkunu okkażjonali u li jikkonsistu biss minn prodotti għall-użu personali tar-riċevituri jew tal-vjaġġaturi jew tal-familji tagħhom ma għandhomx jitqiesu bħala importazzjonijiet għall-finijiet ta' kummerċ jekk ikun evidenti min-natura u l-kwantità tal-prodotti li ma hemm l-ebda ħsieb ta' skop kummerċjali. 3. Aktar minn hekk, il-valur totali ta' dawn il-prodotti ma għandux jaqbeż il-500 euro fil-każ ta' pakketti żgħar jew l-1200 euro fil-każ ta' prodotti li jiffurmaw parti mill-bagalji personali tal-vjaġġaturi. Artikolu 27a Dikjarazzjoni ta' fornitur 1. Meta jingħata ċertifikat ta' moviment EUR.1, jew tiġi mfassla dikjarazzjoni ta' fattura, fil-Komunità jew fl-Alġerija għal prodotti oriġinarji, li fil-manifattura tagħhom ġew użati oġġetti ġejjin mill-Alġerija, mill-Marokk, mit-Tuniżija jew mill-Komunità fejn ġew sottoposti għal xogħol jew proċessar f'dawn il-pajjiżi mingħajr ma' kisbu status oriġinarju preferenzjali, għandu jittieħed kont tad-dikjarazzjoni tal-fornitur mogħtija fir-rigward ta' dawn il-prodotti skond dan l-Artikolu. 2. Id-dikjarazzjoni tal-fornitur imsemmija fil-paragrafu 1 għandha sservi bħala prova tax-xogħol jew proċessar li għalih ġew sottoposti l-oġġetti konċernati fl-Alġerija, fil-Marokk, fit-Tuniżija jew fil-Komunità bil-għan li jiġi determinat jekk il-prodotti li fil-manifattura tagħhom jintużaw dawn l-oġġetti, jistgħux jitqiesu bħala prodotti li joriġinaw mill-Komunità jew mill-Alġerija u jissodisfawx ir-rekwiżiti l-oħra ta' dan il-Protokoll. 3. Dikjarazzjoni separata tal-fornitur għandha, ħlief f'każijiet previsti fil-paragrafu 4, tiġi mfassla mill-fornitur għal kull konsenja ta' oġġetti fil-forma preskritta fl-Anness V fuq folja tal-karta annessa mal-fattura, man-nota tal-konsenja jew ma' kwalunkwe dokument kummerċjali ieħor li jiddeskrivi l-oġġetti konċernati b'dettall suffiċjenti sabiex ikunu jistgħu jiġu identifikati. 4. Fejn fornitur li jipprovdi regolarment lil klijent partikolari oġġetti li għalihom ix-xogħol jew proċessar, sottoposti għalih, fl-Alġerija, fil-Marokk, fit-Tuniżija jew fil-Komunità ikun mistenni jibqa' kostanti għal perjodi konsiderevoli ta' żmien, huwa jista' jipprovdi dikjarazzjoni singola ta' fornitur sabiex tkopri konsenji sussegwenti ta' dawk l-oġġetti, minn hawn 'il quddiem imsejħa "dikjarazzjoni ta' fornitur għal medda twila ta' żmien". Dikjarazzjoni ta' fornitur għal medda twila ta' żmien normalament tista' tkun valida għal perjodu ta' massimu ta' sena mid-data tat-tfassil tad-dikjarazzjoni. L-awtoritajiet doganali tal-pajjiż fejn titfassal id-dikjarazzjoni jistipulaw il-kondizzjonijiet li taħthom jistgħu jintużaw perjodi itwal. Id-dikjarazzjoni ta' fornitur għal medda twila ta' żmien għandha titfassal fil-forma preskritta fl-Anness VI u għandha tiddeskrivi l-oġġetti konċernati f'dettal suffiċjenti sabiex ikunu jistgħu jiġu identifikati. Għandha tkun provduta lill-klijent konċernat qabel ma jiġi fornit bl-ewwel konsenja ta' oġġetti koperti b'din id-dikjarazzjoni jew flimkien ma' l-ewwel konsenja tiegħu. Il-fornitur għandu jinforma lill-klijent tiegħu immedjatament jekk id-dikjarazzjoni ta' fornitur għal medda twila ta' żmien ma tkunx aktar applikabbli għall-oġġetti fornuti. 5. Id-dikjarazzjoni ta' fornitur imsemmija fil-paragrafi 3 u 4 għandha tiġi ttajpjata jew stampata f'wieħed mill-ilsna li fihom tfassal dan il-Ftehim, skond id-dispożizzjonijiet tal-liġi nazzjonali tal-pajjiż fejn titfassal, u għandha jkollha fuqha l-firma oriġinali magħmula bil-miktub mill-fornitur. Id-dikjarazzjoni tista' ssir ukoll bil-miktub; f'tali każ, għandha tinkiteb bil-linka f'karattri kapitali. 6. Il-fornitur li jfassal id-dikjarazzjoni għandu jkun lest li jippreżenta, fi kwalunkwe waqt, fuq it-talba ta' l-awtoritajiet doganali tal-pajjiż fejn issir id-dikjarazzjoni, id-dokumenti adatti kollha li jagħtu prova li t-tagħrif mogħti f'din id-dikjarazzjoni ikun korrett. Artikolu 28 Dokumenti ta' sostenn Id-dokumenti msemmija fl-Artikoli 17(3), 22(5) u 27a(6) użati bħala prova li l-prodotti koperti b'ċertifikat ta' moviment EUR.1 jew EUR-MED, jew b'dikjarazzjoni ta' fattura EUR-MED, jistgħu jitqiesu bħala prodotti li joriġinaw mill-Komunità, mill-Alġerija jew minn wieħed mill-pajjiżi l-oħra msemmija fl-Artikoli 3 u 4 u li jissodisfaw ir-rekwiżiti l-oħra ta' dan il-Protokoll u li l-informazzjoni mogħtija f'dikjarazzjoni ta' fornitur hija korretta, jistgħu jkunu magħmula, inter alia, minn dawn li ġejjin: (a) prova diretta ta' l-ipproċessar imwettaq mill-esportatur jew mill-fornitur sabiex jakkwista l-oġġetti konċernati, li jinsabu, per eżempju, fil-kontijiet tiegħu jew fiż-żamma tal-kotba interni tiegħu; (b) dokumenti li jagħtu prova ta' l-istatus oriġinarju tal-materjali użati, maħruġa jew imfassla fil-Komunità jew fl-Alġerija meta dawn id-dokumenti jintużaw skond il-liġi nazzjonali; (ċ) dokumenti li jagħtu prova li x-xogħol jew il-proċessar tal-materjali fil-Komunità jew fl-Alġerija, maħruġa jew imfassla fil-Komunità jew fl-Alġerija, meta dawn id-dokumenti jintużaw skond il-liġi nazzjonali; (d) ċertifikati ta' moviment EUR.1 jew EUR-MED jew dikjarazzjonijiet ta' fatturi jew dikjarazzjonijiet ta' fatturi EUR-MED li jagħtu prova ta' l-istatus oriġinarju tal-materjali użati, maħruġa jew imfassla fil-Komunità jew fl-Alġerija skond dan il-Protokoll, jew f'wieħed mill-pajjiżi l-oħra msemmija fl-Artikoli 3 u 4, skond ir-regoli ta' oriġini li jkunu identiċi għar-regoli f'dan il-Protokoll; (e) prova adegwata li tikkonċerna x-xogħol jew l-ipproċessar li twettaq barra mill-Komunità jew mill-Alġerija b'applikazzjoni ta' l-Artikolu 12, li tkun prova li r-rekwiżiti ta' dak l-Artikolu ġew sodisfatti; (f) dikjarazzjoni tal-fornitur li tagħti prova li x-xogħol jew il-proċessar li għalih ġew sottoposti l-materjali użati fil-Komunità, fit-Tuniżija, fil-Marokk jew fl-Alġerija, imfassla f'wieħed minn dawn il-pajjiżi. Artikolu 29 Iż-żamma tal-prova ta oriġini, dikjarazzjonijiet tal-fornitur u dokumenti ta sostenn 1. L-esportatur li japplika għall-ħruġ ta' ċertifikat ta' moviment EUR.1 jew EUR-MED għandu jżomm id-dokumenti msemmija fl-Artikolu 17(3) għal mill-anqas tliet snin. 2. L-esportatur li jfassal dikjarazzjoni ta' fattura jew dikjarazzjoni ta' fattura EUR-MED għandu jżomm kopja ta' din id-dikjarazzjoni ta' fattura kif ukoll tad-dokumenti msemmija fl-Artikolu 22(5) għal mill-anqas tliet snin. 2a. Il-fornitur li jfassal dikjarazzjoni ta' fornitur għandu jżomm, għal mill-anqas tliet snin, kopji tad-dikjarazzjoni u tal-fattura, noti tal-konsenja jew kwalunkwe dokument kummerċjali ieħor li miegħu tkun annessa din id-deċiżjoni kif ukoll id-dokumenti msemmija fl-Artikolu 27a(6). Il-fornitur li jfassal dikjarazzjoni ta' fornitur għal medda twila ta' żmien għandu jżomm, għal mill-anqas tliet snin, kopji tad-dikjarazzjoni u ta' kull fattura, kull nota tal-konsenja jew kull dokumenti kummerċjali oħra li jikkonċernaw l-oġġetti koperti b'dik id-dikjarazzjoni mibgħuta lill-klijent konċernat, kif ukoll id-dokumenti msemmija fl-Artikolu 27a(6). Dan il-perjodu għandu jibda mid-data ta' skadenza tal-validità tad-dikjarazzjoni ta' fornitur għal medda twila ta' żmien. 3. L-awtoritajiet doganali tal-pajjiż ta' l-esportazzjoni li joħorġu ċertifikat ta' moviment EUR.1 jew EUR-MED għandhom iżommu d-dokumenti msemmija fl-Artikolu 17(2) għal mill-anqas tliet snin. 4. L-awtoritajiet doganali tal-pajjiż ta' l-importazzjoni għandhom iżommu għal mill-anqas tliet snin iċ-ċertifikati ta' moviment EUR.1 u EUR-MED kif ukoll id-dikjarazzjonijiet ta' fatturi u d-dikjarazzjonijiet ta' fatturi EUR.1 u EUR-MED preżentati lilhom. Artikolu 30 Diskrepanzi u żbalji formali 1. L-iskoperta ta' diskrepanzi żgħar bejn l-istqarrijiet magħmula fil-prova ta' oriġini u dawk magħmula fid-dokumenti preżentati lill-uffiċċju doganali għall-iskop li jitwettqu l-formalitajiet għall-importazzjoni tal-prodotti ma għandhiex ipso facto tannulla l-prova ta' oriġini jekk ikun stabbilit kif dovut li dan id-dokument fil-fatt ikun jaqbel mal-prodotti preżentati 2. Żbalji formali ovvji bħal żbalji tat-tajping fil-prova ta' oriġini ma għandhomx iwasslu sabiex id-dokument jiġi riġettat jekk dawn l-iżbalji ma jkunux magħmula b'tali mod li joħolqu dubbji dwar il-korrettezza ta' l-istqarrijiet magħmula fid-dokument. Artikolu 31 Ammonti espressi f'euro 1. Għall-applikazzjoni tad-dispożizzjonijiet ta' l-Artikolu 22(1)(b) u ta' l-Artikolu 27(3) f'każijiet fejn il-prodotti jkunu fatturati f'munita diversa mill-euro, għandhom jiġu ffissati kull sena minn kull pajjiż konċernat l-ammonti fil-munita nazzjonali ta' l-Istati membri tal-Komunità, ta' l-Alġerija u ta' pajjiżi oħra msemmija fl-Artikoli 3 u 4 ekwivalenti għall-ammonti espressi f'euro. 2. Konsenja għandha tibbenefika mid-dispożizzjonijiet ta' l-Artikolu 22(1)(b) jew ta' l-Artikolu 27(3) b'referenza għall-munita li fiha tkun tfasslet, skond l-ammont iffissat mill-pajjiż konċernat. 3. L-ammonti li għandhom jintużaw fi kwalunkwe munita nazzjonali għandhom ikunu ekwivalenti f'dik il-munita għall-ammonti espressi f'euro hekk kif kienu fl-ewwel ġurnata ta' xogħol tax-xahar ta' Ottubru kull sena. L-ammonti għandhom jiġu komunikati lill-Kummissjoni Ewropea mill-15 ta' Ottubru u għandhom japplikaw mill-1 ta' Jannar tas-sena ta' wara. Il-Kummissjoni tal-Komunitajiet Ewropej għandha tinnotifika lill-pajjiżi kollha konċernati dwar l-ammonti relevanti. 4. Pajjiż jista' jarrotonda 'l isfel jew 'il fuq l-ammont li jirriżulta mill-konverżjoni fil-munita nazzjonali tiegħu ta' ammont espress f'euro. L-ammont arrotondat ma jistax ikun differenti minn aktar minn 5 % mill-ammont li jirriżulta mill-konverżjoni. Pajjiż jista' jżomm bla ma jibdel l-ekwivalenti tal-munita nazzjonali tiegħu ta' ammont espress f'euro jekk, fiż-żmien ta' l-aġġustament annwali previst fil-paragrafu 3, il-konverżjoni ta' dak l-ammont, qabel ma jsir l-arrotondament, jirriżulta f'zieda ta' anqas minn 15 % fl-ekwivalenti tal-munita nazzjonali. L-ewkivalenti tal-munita nazzjonali tista' tinżamm mhux mibdula jekk il-konverżjoni kella tirriżulta fi tnaqqis ta' dak il-valur ekwivalenti. 5. L-ammonti espressi f'euro għandhom jiġu riveduti mill-Kumitat ta' Assoċjazzjoni fuq talba tal-Komunità jew ta' l-Alġerija. Meta titwettaq din ir-reviżjoni, il-Kumitat ta' Assoċjazzjoni għandu jqis sa liema punt ikun mixtieq li jkunu preżervati f'termini reali l-effetti tal-limiti konċernati. Għal dan il-għan, jista' jiddeċiedi li jimmodifika l-ammonti espressi f'euro. TITOLU VI ARRANĠAMENTI GĦAL KOPERAZZJONI AMMINISTRATTIVA Artikolu 32 Għajnuna reċiproka 1. L-awtoritajiet doganali ta' l-Istati Membri tal-Komunità u ta' l-Alġerija għandhom jipprovdu lil xulxin, permezz tal-Kummissjoni tal-Komunitajiet Ewropej, b'kampjuni ta' impressjonijiet tat-timbri użati fl-uffiċċji doganali tagħhom għall-ħruġ taċ-ċertifikati ta' moviment EUR.1 u EUR-MED, flimkien ma' l-indirizzi ta' l-awtoritajiet doganali responsabbli li jivverifikaw dawn iċ-ċertifikati, dikjarazzjonijiet ta' fatturi u dikjarazzjonijiet ta' fatturi EUR-MED jew dikjarazzjonijiet ta' fornituri. 2. Sabiex tkun żgurata l-applikazzjoni xierqa ta' dan il-Protokoll, il-Komunità u l-Alġerija għandhom jgħinu lil xulxin, permezz ta' amministrazzjonijiet doganali kompetenti, fil-kontroll ta' l-awtentiċità taċ-ċertifikati ta' moviment EUR.1 u EUR-MED, tad-dikjarazzjonijiet ta' fatturi u tad-dikjarazzjonijiet ta' fatturi EUR-MED jew tad-dikjarazzjonijiet ta' fornituri u l-korrettezza tat-tagħrif mogħti f'dawn id-dokumenti. Artikolu 33 Verifika tal-prova ta' oriġini 1. Il-verifiki sussegwenti tal-provi ta' oriġini għandhom jitwettqu b'mod każwali jew kull meta l-awtoritajiet doganali tal-pajjiż ta' l-importazzjoni ikollhom dubbji raġonevoli dwar l-awtentiċità ta' tali dokumenti, dwar l-istatus oriġinarju tal-prodotti konċernati jew dwar it-twettiq tar-rekwiżiti l-oħra ta' dan il-Protokoll. 2. Għall-finijiet ta' l-implementazzjoni tal-paragrafu 1, l-awtoritajiet doganali tal-pajjiż ta' l-importazzjoni għandhom jagu lura ċ-ċertifikat ta' moviment EUR.1 jew EUR-MED u l-fattura, jekk kienet ġiet preżentata, id-dikjarazzjoni ta' fattura jew id-dikjarazzjoni ta' fattura EUR-MED, jew kopja ta' dawn id-dokumenti, lill-awtoritajiet doganali tal-pajjiż ta' l-esportazzjoni filwaqt li jagu, fejn ikun il-każ, ir-raġunijiet tat-talba għal verifika. Kwalunkwe dokument u tagħrif miksub li jissuġġerixxi li t-tagħrif mogħti fil-prova ta' oriġini hija żbaljata għandhom jintbagħtu bħala sostenn tat-talba għal verifika. 3. Il-verifika għandha titwettaq mill-awtoritajiet doganali tal-pajjiż ta' l-esportazzjoni. Għal dan il-għan, għandhom ikollhom id-dritt li jitolbu kwalunkwe prova u jwettqu kwalunkwe ispezzjoni tal-kontijiet ta' l-esportatur jew li jagħmlu kwalunkwe kontroll ieħor meqjus xieraq. 4. Jekk l-awtoritajiet doganali tal-pajjiż ta' l-importazzjoni jiddeċiedu li jissospendu l-għoti tat-trattament preferenzali lill-prodotti konċernati waqt li jkunu jistennew ir-riżultati tal-verifika, dawn għandhom joffru li jirrilaxxaw il-prodotti lill-importatur suġġett għal kwalunkwe miżura ta' prekwazzjoni li huma jidhrilhom meħtieġa. 5. L-awtoritajiet doganali li jitolbu l-verifika għandhom ikunu informati bir-riżultati tagħha malajr kemm jista' jkun. Dawn ir-riżultati għandhom jindikaw b'mod ċar jekk id-dokumenti humiex awtentiċi u jekk il-prodotti konċernati jistgħux jitqiesu bħala prodotti oriġinarji mill-Komunità, mill-Alġerija jew minn wieħed mill-pajjiżi l-oħra msemmija fl-Artikoli 3 u 4 u jekk jissodisfawx r-rekwiżiti l-oħra ta' dan il-Protokoll. 6. Jekk fil-każijiet ta' dubbju raġonevoli ma jkunx hemm tweġiba fi żmien għaxar xhur mid-data tat-talba għal verifika jew jekk it-tweġiba ma jkunx fiha tagħrif suffiċjenti sabiex tiġi determinata l-awtentiċità tad-dokument fil-kwistjoni jew sabiex tiġi determinata l-oriġini vera tal-prodotti, l-awtoritajiet doganali li jressqu t-talba għandhom, ħlief f'ċirkostanzi eċċezzjonali, jiċħdu d-dritt għall-preferenzi. Artikolu 33a Verifika tad-dikjarazzjonijiet tal-fornitur 1. Il-verifiki sussegwenti ta' dikjarazzjonijiet ta' fornitur jew ta' dikjarazzjonijiet ta' fornitur għal medda twila ta' żmien għandhom jitwettqu fuq bażi każwali jew kull meta l-awtoritajiet doganali tal-pajjiż fejn ittieħed kont ta' tali dikjarazzjonijiet sabiex jinħareġ ċertifikat ta' moviment EUR 1 jew sabiex titfassal dikjarazzjoni ta' fattura, ikollhom dubbji raġonevoli fir-rigward ta' l-awtentiċità tad-dokument jew tal-korrettezza ta' l-informazzjoni mogħtija f'dan id-dokument. 2. Għall-finijiet ta' l-implementazzjoni tal-paragrafu 1, l-awtoritajiet doganali tal-pajjiż imsemmi fil-paragrafu 1għandhom jirritornaw id-dikjarazzjoni u l-fattura jew fatturi tal-fornitur, in-nota jew noti ta' konsenja jew kull dokument oħra li jikkonċerna oġġetti koperti b'din id-dikjarazzjoni, lill-awtoritajiet doganali tal-pajjiż fejn tkun tfasslet din id-dikjarazzjoni, filwaqt li jagħtu, fejn ikun il-każ, ir-raġunijiet ta' sustanza jew ta' forma għat-talba għal verifika. Bħala sostenn tat-talba għal verifika sussegwenti, għandhom jibagħtu kwalunkwe dokument u informazzjoni miksuba li jissuġġerixxu li l-informazzjoni mogħtija fid-dikjarazzjoni tal-fornitur hija skorretta. 3. Il-verifika għandha titwettaq mill-awtoritajiet doganali tal-pajjiż fejn tfasslet id-dikjarazzjoni tal-fornitur. Għal dan il-għan, għandhom ikollhom id-dritt li jsejħu għal kwalunkwe prova u jwettqu kwalunkwe ispezzjoni tal-kontijiet tal-fornitur jew kwalunkwe kontroll ieħor meqjus xieraq. 4. L-awtoritajiet doganali li jitolbu l-verifika għandhom ikunu informati bir-riżultati tagħha malajr kemm jista' jkun. Dawn ir-riżultati għandhom jindikaw b'mod ċar jekk l-informazzjoni mogħtija fid-dikjarazzjoni tal-fornitur hijiex korretta u jippermettulhom jiddeterminaw jekk jistax jittieħed kont tad-dikjarazzjoni tal-fornitur sabiex jinħareġ ċertifikat ta' moviment EUR.1 jew sabiex titfassal dikjarazzjoni ta' fattura, u sa liema punt dan jista' jsir. Artikolu 34 Soluzzjoni ta' disputi Meta tinqala' xi disputa li ma tistax tiġi riżolta fir-rigward tal-proċeduri ta' verifika ta' l-Artikoli 33 u 33a bejn l-awtoritajiet doganali li jitolbu verifika u l-awtoritajiet doganali li jkunu responsabbli li jwettqu din il-verifika jew fejn dawn iqajmu kwistjoni dwar l-interpretazzjonu ta' dan il-Protokoll, dawn il-każijiet għandhom jiġu preżentati lill-Kumitat ta' Assoċjazzjoni. Fil-każijiet kollha ir-riżoluzzjoni ta' disputi bejn l-importatur u l-awtoritajiet doganali tal-pajjiż ta' l-importazzjoni għandha sseħħ taħt il-leġiżlazzjoni ta' dak il-pajjiż. Artikolu 35 Penali Għandhom jiġu imposti penali fuq kwalunkwe persuna li tfassal dokument, jew li tikkawża li jitfassal dokument, li jkun fih tagħrif skorrett bl-għan li jinkiseb trattament preferenzjali għal xi prodotti. Artikolu 36 Żoni liberi 1. Il-Komunità u l-Alġerija għandhom jieħdu l-passi kollha meħtieġa sabiex jiżguraw li prodotti kummerċjalizzati taħt il-kopertura ta' prova ta' oriġini li, waqt it-trasport juzaw żona libera li tinsab fit-territorju tagħhom, ma jinbidlux b'oġġetti oħra u ma jgħaddu minn l-ebda tip ta' trattament għajr operazzjonijiet normali maħsuba sabiex jipprevjenu d-deterjorazzjoni tagħhom. 2. Bħala deroga mill-paragrafu 1, meta prodotti li joriġinaw mill-Komunità jew mill-Alġerija jiġu importati f'żona libera taħt il-kopertura ta' prova ta' oriġini u jgħaddu minn trattament jew proċessar, l-awtoritajiet konċernati għandhom joħorġu ċertifikat ta' moviment EUR.1 jew EUR-MED ġdid fuq it-talba ta' l-esportatur, jekk it-trattament jew l-ipproċessar li għaddew minnu jkun konformi mad-dispożizzjonijiet tal-Protokoll. TITOLU VII CEUTA U MELILLA Artikolu 37 Applikazzjoni tal-Protokoll 1. It-terminu "Komunità"użat fl-Artikolu 2 ma jkoprix lil Ceuta u Melilla. 2. Meta jiġu importati f'Ceuta u Melilla, il-prodotti li joriġinaw mill-Alġerija għandhom igawdu, minn kull aspett, l-istess reġim doganali bħal dak applikat għal prodotti li joriġinaw mit-territorju doganali tal-Komunità li jaqa' taħt il-Protokoll 2 ta' l-Att ta' l-Adeżjoni, mal-Komunitajiet Ewropej, tar-Renju ta' Spanja u tar-Repubblika Portugiża. L-Alġerija għandha tapplika għall-importazzjonijiet koperti mill-Ftehim u li joriġinaw minn Ceuta u f'Melilla l-istess reġim doganali bħal dak applikat għal prodotti importati mill-Komunità u li joriġinaw minnha. 3. Għall-finijiet ta' l-applikazzjoni tal-paragrfau 2 fir-rigward ta' prodotti li joriġinaw minn Ceuta u Melilla, dan il-Protokoll għandu japplika mutatis mutatis suġġett għal kondizzjonijiet speċjali stipulati fl-Artikolu 38. Artikolu 38 Kondizzjonijiet speċjali 1. Bil-kondizzjoni li jkunu ġew trasportati direttament skond l-Artikolu 13, dawn li ġejjin għandhom jitqiesu bħala: (1) prodotti li joriġinaw minn Ceuta u Melilla: (a) prodotti li nkisbu totalment f'Ceuta u Melilla: (b) prodotti miksuba f'Ceuta jew f'Mellilla li fil-manifattura tagħhom ikunu ntużaw prodotti diversi minn dawk imsemmija f'(a), sakemm: (i) il-prodotti imsemmija ikunu ġew maħduma jew proċessati suffiċjentement fis-sens ta' l-Artikolu 6; jew li (ii) dawk il-prodotti joriġinaw mill-Alġerija jew mill-Komunità, sakemm ikun sarilhom xogħol jew proċessar li jmur lil hinn mill-operazzjonijiet imsemmija fl-Artikolu 7; (2) prodotti li joriġinaw mill-Alġerija: (a) prodotti miksuba kompletament mill-Alġerija; (b) prodotti miksuba fl-Alġerija li fil-manifattura tagħhom ikunu ntużaw prodotti diversi minn dawk imsemmija f'(a), sakemm: (i) il-prodotti msemmija ikunu ġew maħduma jew proċessati suffiċjentement fis-sens ta' l-Artikolu 6; jew li (ii) dawk il-prodotti joriġinaw minn Ceuta u Melilla jew mill-Komunità, sakemm ikun sarilhom xogħol jew proċessar li jmur lil hinn mill-operazzjonijiet imsemmija fl-Artikolu 7. 2. Ceuta and Melilla għandhom jitqiesu bħala territorju wieħed. 3. L-esportatur jew ir-rapreżentant awtorizzat tiegħu għandu jniżżel "Alġerija" u "Ceuta u Melilla" fil-Kaxxa 2 taċ-ċertifikati ta' moviment EUR.1 jew EUR-MED jew f'dikjarazzjonijiet ta' fatturi jew f'dikjarazzjonijiet ta' fatturi EUR-MED. Addizzjonalment, fil-każ ta' prodotti li joriġinaw minn Ceuta u Melilla, dan għandu jiġi indikat fil-Kaxxa 4 taċ-ċertifikati ta' moviment EUR.1 jew EUR-MED jew f'dikjarazzjonijiet ta' fatturi jew f'dikjarazzjonijiet ta' fatturi EUR-MED. 4. L-awtoritajiet doganali Spanjoli għandhom ikunu responsabbli mill-applikazzjoni ta' dan il-Protokoll f'Ceuta u Melilla. TITOLU VIII DISPOŻIZZJONIJIET FINALI Artikolu 39 Emendi għall-Protokoll Il-Kumitat ta' Assoċjazzjoni jista' jiddeċiedi li jemenda d-dispożizzjonijiet ta' dan il-Protokoll. Artikolu 40 Dispożizzjoni ta' tranżizzjoni għal oġġetti li qegħdin jinġarru jew qegħdin maħżuna Id-dispożizzjonijiet tal-Ftehim jista' jiġu applikati għal oġġetti li jikkonformaw mad-dispożizzjonijiet ta' dan il-Protokoll u li fil-jum tad-dħul fis-seħħ ta' dan il-Protokoll ikunu fi tranżitu jew jinsabu maħżuna temporanjament fil-Komunità jew fl-Alġerija, f'imħażen doganali jew f'żoni liberi, suġġett għall-preżentazzjoni lill-awtoritajiet doganali tal-pajjiż ta' l-importazzjoni, fi żmien erba' xhur mid-data msemmija, ta' ċertifikat ta' moviment EUR.1 jew EUR-MED maħruġ retrospettivament mill-awtoritajiet doganali tal-pajjiż ta' l-esportazzjoni flimkien mad-dokumenti li juru li l-oġġetti ġew trasportati direttament skond l-Artikolu 13. [1] Il-Prinċipat tal-Leichtenstein qiegħed f'unjoni doganali ma' l-Iżvizzera, u huwa Parti Kontraenti għall-Ftehim dwar iż-Żona Ekonomika Ewropea. -------------------------------------------------- 20071016 ANNESS I Noti introduttorji għal-lista fl-Anness II Nota 1: Il-lista tistabbilixxi l-kondizzjonijiet meħtieġa sabiex il-prodotti kollha jitqiesu maħdumin jew proċessati suffiċjentement fis-sens ta' l-Artikolu 6 tal-Protokoll. Nota 2: 2.1. L-ewwel żewġ kolonni fil-lista jiddeskrivu l-prodott miksub. Fl-ewwel kolonna jidher in-numru ta' l-intestatura jew in-numru tal-kapitolu użat fis-Sistema Armonizzata u fit-tieni kolonna tidher id-deskrizzjoni ta' prodotti użati f'din is-sistema għal dik l-intestatura jew kapitolu. Għal kull annotazzjoni fl-ewwel żewġ kolonni, tiġi speċifikata regola fil-kolonna 3 jew 4. Fejn, f'xi każijiet, l-annotazzjoni fl-ewwel kolonna tkun preċeduta minn "ex", dan ikun ifisser li r-regoli fil-kolonna 3 jew 4 japplikaw biss għal dik il-parti ta' l-intestatura kif deskritt fil-kolonna 2. 2.2. Fejn diversi numri ta' intestatura jkunu raggruppati flimkien fil-kolonna 1 jew jingħata numru ta' kapitolu u d-deskrizzjoni tal-prodotti fil-kolonna 2 tkun għalhekk mogħtija f'termini ġenerali, ir-regoli li jkunu jinsabu ma' ġenbhom fil-kolonna 3 jew 4 japplikaw għall-prodotti kollha li, taħt is-Sistema Armonizzata, ikunu klassifikati f'intestaturi tal-kapitolu jew f'xi wieħed mill-intestaturi miġburin flimkien fil-kolonna 1. 2.3. Fejn ikun hemm regoli differenti fil-lista li japplikaw għal prodotti differenti fi ħdan intestatura, kull inċiż jikkontjeni deskrizzjoni ta' dik il-parti ta' l-intestatura koperta mir-regoli ta' ma' ġenbhom fil-kolonna 3 jew 4. 2.4. Fejn, għal annotazzjoni fl-ewwel żewġ kolonni, ikun hemm regola speċifikata fiż-żewġ kolonni 3 u 4, l-esportatur jista' jagħżel li japplika jew ir-regola stabbilita fil-kolonna 3 jew dik stabbilita fil-kolonna 4. Jekk ma tingħata ebda regola dwar l-oriġini fil-kolonna 4, għandha tapplika r-regola stabbilita fil-kolonna 3. Nota 3: 3.1. Id-dispożizzjonijiet ta' l-Artikolu 6 tal-Protokoll, li jirrigwardaw prodotti li jkunu kisbu status ta' oriġini użati fil-manifattura ta' prodotti oħrajn, għandhom japplikaw, irrispettivament minn jekk dan l-istatus inkiseb ġewwa l-fabbrika fejn jintużaw dawn il-prodotti jew ġewwa fabbrika oħra f'Parti Kontraenti. Eżempju: Magna li taqa' taħt l-intestatura 8407, li dwarha r-regola tgħid li l-valur tal-materjal mhux oriġinarju li jista' jiġi inkorporat ma jistax jaqbeż l-40 % tal-prezz mill-fabbrika, hija magħmula minn "liga oħra ta' azzar mikwija bil-forġa ta' sura raffa" ta' l-intestatura ex7224. Jekk dan ix-xogħol bil-forġa nkewa fil-Komunità minn ingott mhux oriġinarju, diġà jkun kiseb status oriġinarju bis-saħħa tar-regola għall-intestatura ex7224 fil-lista. Ix-xogħol jista' allura jgħodd bħala oriġinarju fil-kalkolu tal-valur tal-magna, irrispettivament minn jekk sarx fl-istess fabbrika jew f'xi fabbrika oħra fil-Komunità. Il-valur ta' l-ingott mhux oriġinarju għalhekk ma jitqiesx meta jiġi kkalkolat il-valur tal-materjal mhux oriġinarju li jintuża. 3.2. Ir-regola fil-lista tirrappreżenta l-ammont minimu ta' xogħol jew proċessar meħtieġ, u t-twettiq ta' aktar xogħol jew proċessar ukoll jagħti status oriġinarju; kontrarjament, it-twettiq ta' anqas xogħol jew proċessar ma jistax jagħti status oriġinarju. Għaldaqstant, jekk regola tistipula li materjal mhux oriġinarju, f'ċertu livell ta' manifattura, jista' jintuża, l-użu ta' dan il-materjal fi stadju aktar bikri ta' manifattura huwa permess, u l-użu ta' dan il-materjal fi stadju aktar 'l quddiem mhux permess. 3.3. Mingħajr preġudizzju għan-Nota 3.2, fejn regola tuża l-espressjoni "Manifattura minn materjali taħt kwalunkwe intestatura", ikun jistgħu jintużaw materjali taħt kwalunkwe intestatura (anki materjali ta' l-istess intestatura u deskrizzjoni bħall-prodott), suġġett, iżda, għal kwalunkwe limitazzjoni speċifika li tista' wkoll tinsab fir-regola. Madankollu, l-espressjoni, "Manifattura minn materjali taħt kwalunkwe intestatura, inklużi materjali oħra taħt l-intestatura" jew "Manifattura minn materjali taħt kwalunkwe intestatura, inklużi materjali oħra taħt l-istess intestatura bħall-prodott" tfisser li jistgħu jintużaw materjali taħt kwalunkwe intestatura, ħlief dawk ta' l-istess deskrizzjoni bħall-prodott kif mogħtija fil-kolonna 2 tal-lista. 3.4. Meta regola fil-lista tispeċifika li prodott jista' jiġi manifatturat minn aktar minn materjal wieħed, dan ifisser li jista' jintuża materjal wieħed jew aktar minn wieħed. Ma teħtieġx li jintużaw kollha. Eżempju: Ir-regola għat-tessuti taħt l-intestaturi 5208 sa 5212 tistipula li jistgħu jintużaw fibri naturali u li jistgħu jintużaw ukoll materjali kimiċi, fost materjali oħra. Dan ma jfissirx li għandhom jintużaw it-tnejn li huma; huwa possibbli li jintuża wieħed jew l-ieħor, jew it-tnejn. 3.5. Fejn regola fil-lista tispeċifika li prodott għandu jkun manifatturat minn xi materjal partikolari, din il-kondizzjoni ma timpedixxix l-użu ta' materjali oħra li, minħabba n-natura inerenti tagħhom, ma jistgħux jissodisfaw ir-regola. (Ara wkoll in-Nota 6.2 hawn taħt fir-rigward tat-tessuti). Eżempju: Ir-regola għall-ikel preparat taħt l-intestatura 1904, li teskludi b'mod speċifiku l-użu ta' ċereali u d-derivati tagħhom, ma timpedixxix l-użu ta' mluħa minerali, ta' kimika jew ta' addittivi oħra li mhumiex prodotti li jiġu miċ-ċereali. Madankollu, dan ma japplikax għal prodotti li, għalkemm ma jistgħux ikunu manifatturati mill-materjal partikolari speċifikat fil-lista, jistgħu jiġu prodotti minn xi materjal ta' l-istess natura fi stadju aktar bikri ta' manifattura. Eżempju: Fil-każ ta' oġġett ta' lbies ta' l-ex Kapitolu 62 magħmul minn materjal mhux minsuġ, jekk ikun permess biss l-użu ta' ħajt mhux-oriġinarju għal din il-klassi ta' oġġett, ma jkunx possibbli li wieħed jibda minn drapp mhux minsuġ — anki jekk drappijiet mhux minsuġa normalment ma jistgħux isiru mill-ħajt. F'każijiet bħal dawn, il-materjal li jintuża bħala bidu normalment ikun fl-istadju ta' qabel ma jsir il-ħajt — jiġifieri fl-istadju tal-fibra. 3.6. Fejn, f'regola fil-lista, jingħataw żewġ perċentwali għal-valur massimu ta' materjal mhux-oriġinarju li jista' jintuża', dawn il-perċentwali ma jistgħux jingħaddu flimkien. Fi kliem ieħor, il-valur massimu tal-materjal kollu mhux-oriġinarju użat qatt ma jista' jaqbeż l-ogħla perċentwali minn dawk mogħtija. Barra minn hekk, il-perċentwali individwali m'għandhomx jinqabżu, fir-rigward tal-materjal partikolari li għalih japplikaw. Nota 4: 4.1. It-terminu "fibri naturali" jintuża fil-lista bħala referenza għal fibri li mhumiex fibri artifiċjali jew sintetiċi. Huwa ristrett għall-istadji ta' qabel l-għażil, inkluż l-iskart, u, sakemm ma jiġix speċifikat mod ieħor, jinkludi fibri mqarxdin, mimxutin, jew proċessati b'xi mod ieħor, iżda mhux mibrumin. 4.2. It-terminu "fibri naturali" jinkludi krin ta' l-intestatura 0503, għażel ta' l-intestaturi 5002 u 5003, kif ukoll fibri tas-suf u xagħar fin jew aħrax ta' l-annimali ta' l-intestatura 5101 sa 5105, fibri tal-qoton ta' l-intestaturi 5201 sa 5203, u fibri oħra veġetali ta' l-intestaturi 5301 sa 5305. 4.3. It-termini "polpa tat-tessuti", "materjal kimiku" u "materjal li minnu ssir il-karta" jintużaw fil-lista sabiex jiddeskrivu l-materjal, mhux klassifikat fil-Kapitoli 50 sa 63, li jista' jintuża għall-manifattura ta' fibri artifiċjali, sintetiċi jew tal-karta jew ħjut. 4.4. It-terminu "fibri magħmula mill-bniedem" jintuża fil-lista bħala referenza għal stoppa ta' filament sintetiku jew artifiċjali, fibri prinċipali jew skart, ta' l-intestaturi 5501 sa 5507. Nota 5: 5.1. Fejn, għal xi prodott partikolari fil-lista, issir referenza għal din in-Nota, il-kondizzjonijiet stabbiliti fil-kolonna 3 m'għandhomx japplikaw għal kwalunkwe materjal bażiku tat-tessuti użat fil-manifattura ta' dan il-prodott u li, meħud kollu f'daqqa, jirrappreżenta 10 % jew anqas tal-piż totali tal-materjal bażiku tat-tessuti li jkun intuża. (Ara wkoll in-Noti 5.3 u 5.4.) 5.2. Iżda, it-tollerenza msemmija fin-Nota 5.1 tista' tkun applikata biss għall-prodotti mħallta li jkunu saru minn zewġ tessuti bażiċi jew aktar. Dawn li ġejjin huma t-tessuti bażiċi: - l-għażel, - is-suf, - ix-xagħar aħrax ta' l-annimali, - ix-xagħar fin ta' l-annimali, - il-krin, - il-qoton, - il-materjal li minnu ssir il-karta u karta, - il-kittien, - il-qanneb, - il-ġuta jew fibri tessili oħrajn tat-tilju, - is-sisal u fibri tessili oħrajn tal-familja Agave, - il-fibri tal-ġewż ta' l-Indi, l-abaka u tessuti veġetali oħra, - il-filamenti sintetiċi magħmula mill-bniedem, - il-filamenti artifiċjali magħmula mill-bniedem, - il-filamenti li minnhom jgħaddi l-kurrent, - il-fibri prinċipali sintetiċi tal-polypropylene magħmula mill-bniedem, - il-fibri prinċipali sintetiċi tal-polyester magħmula mill-bniedem, - il-fibri prinċipali sintetiċi tal-polyamide magħmula mill-bniedem, - il-fibri prinċipali sintetiċi tal-polyacrylonitrile magħmula mill-bniedem, - il-fibri prinċipali sintetiċi tal-polyamide magħmula mill-bniedem, - il-fibri prinċipali sintetiċi tal-polytetrafluoroethylene magħmula mill-bniedem, - il-fibri prinċipali sintetiċi tal-poly(phenylene sulphide) magħmula mill-bniedem, - il-fibri prinċipali sintetiċi tal-poly(vinyl chloride) magħmula mill-bniedem, - il-fibri prinċipali sintetiċi oħra magħmula mill-bniedem, - il-fibri prinċipali sintetiċi tal-visk magħmula mill-bniedem, - il-fibri oħra artifiċjali magħmula mill-bniedem, - il-ħajt magħmul mill-polyurethane segmentat, b'segmenti flessibbli ta' polijetere, sew jekk gimped kif ukoll jekk le, - il-ħajt magħmul mill-polyurethane segmentat, b'segmenti flessibbli ta' polyester, sew jekk gimped kif ukoll jekk le, - il-prodotti ta' l-intestatura 5605 (ħajt metallizzat) li jinkorporaw strippa li tikkonsisti f'qalba ta' tertuqa ta' l-aluminju jew qalba ta' tertuqa tal-plastik sew jekk miksija bit-trab ta' l-aluminju sew jekk le, wiesgħa mhux aktar minn 5 mm, miżmuma permezz ta' kollha trasparenti jew kulurita bejn żewġ fillieri ta' tertuqa tal-plastik. - il-prodotti l-oħra ta' l-intestatura 5605. Eżempju: Ħajta, ta' l-intestatura 5205, magħmula minn fibri tal-qoton ta' l-intestatura 5203 u fibri prinċipali sintetiċi ta' l-intestatura 5506, hija ħajta mħallta. Għalhekk, fibri prinċipali sintetiċi mhux oriġinarji li ma jissodisfawx ir-regoli ta' oriġini (li jeħtieġu manifattura minn materjal kimiku jew polpa tessili) jistgħu jintużaw, sakemm il-piż totali tagħhom ma jaqbiżx 10 % tal-piż tal-ħajt. Eżempju: Drapp tas-suf, ta' l-intestatura 5112, magħmul minn ħajt tas-suf ta' l-intestatura 5107 u ħajt sintetiku ta' fibri prinċipali ta' l-intestatura 5509, huwa drapp imħallat. Għalhekk, il-ħajt sintetiku li ma jissodisfax ir-regoli ta' oriġini (li jeħtieġu manifattura minn materjal kimiku jew polpa tessili), jew ħajt tas-suf li ma jissodisfax ir-regoli ta' oriġini (li jeħtieġu manifattura minn fibri naturali, mhux imqarxdin jew mimxutin jew preparati b'xi mod ieħor għall-għażil), jew taħlita tat-tnejn, jista' jintuża, sakemm il-piż totali tagħhom ma jaqbiżx 10 % tal-piż tad-drapp. Eżempju: Drapp ittaftjat, ta' l-intestatura 5802, magħmul mill-ħajt tal-qoton ta' l-intestatura 5205 u drapp tal-qoton ta' l-intestatura 5210, huwa prodott imħallat sakemm id-drapp tal-qoton huwa fih innifsu drapp imħallat magħmul minn ħjut klassifikati taħt żewġ intestaturi separati, jew jekk il-ħjut tal-qoton li ntużaw ikunu taħlita huma stess. Eżempju: Jekk id-drapp ittaftjat konċernat ikun ġie magħmul minn ħajt tal-qoton ta' l-intestatura 5205 u drapp sintetiku ta' l-intestatura 5407, il-ħjut użati ġejjin minn żewġ materjali differenti ta' drapp bażiku u d-drapp ittaftjat huwa, għalhekk, prodott imħallat. 5.3. Fil-każ ta' prodotti li fihom "ħajt magħmul mill-polyurethane segmentat b'segmenti flessibbli ta' polyether, sew jekk gimped kif ukoll jekk le", din it-tolleranza hija ta' 20 % fir-rigward ta' dan il-ħajt. 5.4. F'każ ta' prodotti li fihom "strippa li tikkonsisti minn qalba ta' tertuqa ta' l-aluminju jew qalba ta' tertuqa tal-plastik sew jekk miksija bit-trap ta' l-aluminju sew jekk le, wiesgħa mhux aktar minn 5mm, miżmuma permezz ta' kollha trasparenti jew kulurita bejn żewġ fillieri ta' tertuqa tal-plastik", din it-tolleranza hija 30 % fir-rigward ta' din l-istrippa. Nota 6: 6.1. Fejn, fil-lista, issir referenza għal din in-Nota, materjal tessili (ħlief għal inforri u drapp barrani miżjud bejn l-inforra u d-drapp), li ma jissodisfax ir-regola stabbilita fil-lista fil-kolonna 3 għall-prodott konċernat, jista' jintuża, sakemm ikun klassifikat f'intestatura li ma tkunx dik tal-prodott u li l-valur tiegħu ma jaqbiżx 8 % tal-preżż mill-fabbrika tal-prodott. 6.2. Mingħajr ħsara għan-Nota 6.3, materjal li ma jkunx klassifikat fi ħdan il-Kapitoli 50 sa 63 jista' jintuża liberament fil-manifattura ta' prodotti tessili, sew jekk ikun fih tessuti sew jekk le. Eżempju: Jekk xi regola fil-lista tistipula li, għal xi oġġett tessili partikolari (bħal per eżempju qalziet), għandu jintuża l-ħajt, dan ma jfissirx li ma jistgħux jintużaw oġġetti tal-metall, bħal buttuni, għax il-buttuni mhumiex klassifikati fi ħdan il-Kapitoli 50 sa 63. Għall-istess raġuni, m'hemm xejn kontra l-użu ta' żippijiet, anki jekk iż-żippijiet normalment ikun fihom id-drapp. 6.3. Fejn tapplika regola dwar perċentwali, il-valur ta' materjal li mhux klassifikat fi ħdan il-Kapitoli 50 sa 63 għandu jitqies fil-kalkolu tal-valur tal-materjal mhux oriġinarju li jkun inkorporat. Nota 7: 7.1. Għall-finijiet ta' l-intestaturi ex2707, 2713 sa 2715, ex2901, ex2902 u ex3403, il-"proċessi speċifiċi" huma dawn li ġejjin: (a) distillazzjoni taħt vakwu; (b) distillazzjoni mill-ġdid bi proċess ta' frazzjonizzazzjoni estremament kompleta; (ċ) cracking; (d) iffurmar mill-ġdid; (e) estrazzjoni permezz ta' solventi selettivi; (f) il-proċess li jinkludi l-operazzjonijiet kollha li ġejjin: il-proċessar bl-aċidu sulfuriku konċentrat, bl-oleum jew bl-anidride sulfuriku; newtralizzazzjoni b'aġenti alkalini; dekolorizzazzjoni u purifikazzjoni bit-tafal attiv b'mod naturali, tafal attivat, faħam attivat jew bauxite; (g) polimerizzazzjoni; (h) alkilizzazzjoni; (i) isomerizzazzjoni. 7.2. Għall-finijiet ta' l-intestaturi 2710, 2711 u 2712, il-"proċessi speċifiċi" huma dawn li ġejjin: (a) distillazzjoni taħt vakwu; (b) distillazzjoni mill-ġdid bi proċess ta' frazjonizzazzjoni estremament kompleta; (ċ) cracking; (d) iffurmar mill-ġdid; (e) estrazzjoni permezz ta' solventi selettivi; (f) il-proċess li jinkludi l-operazzjonijiet kollha li ġejjin: il-proċessar bl-aċidu sulfuriku konċentrat, bl-oleum jew bl-anidride sulfuriku; newtralizzazzjoni b'aġenti alkalini; dekolorizzazzjoni u purifikazzjoni bit-tafal attiv b'mod naturali, tafal attivat, faħam attivat jew bauxite; (g) polimerizzazzjoni; (h) alkilizzazzjoni; (ij) isomerizzazzjoni. (k) fir-rigward ta' żjut tqal ta' l-intestatura ex2710 biss, desulfurizzazzjoni bl-idroġenu, li jwassal għal tnaqqis ta' mill-inqas 85 % tal-kontenut ta' kubrit tal-prodotti proċessati (bil-metodu ASTM D 1266-59 T); (l) fir-rigward ta' prodotti ta' l-intestatur 2710 biss, deparaffinizzazzjoni bi proċess li mhux filtrazzjoni; (m) fir-rigward ta' zjut tqal ta' l-intestatura ex2710 biss, trattament bl-idroġenu, taħt pressjoni ta' aktar minn 20 bar u temperatura ta' aktar minn 250 °C, bl-użu ta' katalist, ħlief sabiex issir desulfurizzazzjoni, meta l-idroġenu ikun element attiv f'reazzjoni kimika. Aktar ittrattar bl-idroġenu, ta' żjut lubrifikanti ta' l-intestatura ex2710 (e.g. hydrofinishing jew dekolorizzazzjoni), sabiex, b'mod aktar speċjali, ikun hemm titjib fil-kulur jew l-istabbilità, m'għandux, iżda, jitqies bħala xi proċess speċifiku; (n) fir-rigward ta' karburanti ta' l-intestatura ex2710 biss, distillazzjoni atmosferika, bil-kundizzjoni li anqas minn 30 % ta' dawn il-prodotti jiddistillaw, bħala volum, inkluż xi telf, b'temperatura ta' 300 °C, bil-metodu ASTM D 86; (o) fir-rigward ta' żjut tqal ħlief għal żjut taħt forma ta' gass u karburanti ta' l-intestatura ex2710 biss, ittrattar permezz ta' brush-discharge elettriku ta' frekwenza għolja; (p) fir-rigward ta' prodotti mhux raffinati (ħlief għall-griż tal-pitrolju, l-ozokerite, xama' tal-lignite jew tal-pit, xama' tal-paraffina li jkun fiha anqas minn 0,75 % ta' żejt bħala piż) ta' l-intestatura ex2712 biss, tneħħija ta' żejt permezz ta' kristallizzazzjoni frazzjonali. 7.3. Għall-finijiet ta' l-intestaturi ex2707, 2713 sa 2715, ex2901, ex2902 u ex3403, operazzjonijiet sempliċi, bħal tindif, dekantazzjoni, desalinizzazzjoni, tneħħija ta' l-ilma, filtrazzjoni, kolorizzazzjoni, immarkar, il-ksib ta' kontenut ta' kubrit bħala riżultat ta' taħlit ta' prodotti b'kontenuti differenti ta' kubrit, jew kull kombinazzjoni ta' dawn l-operazzjonijiet jew operazzjonijiet simili, ma jikkonferixxux oriġini. -------------------------------------------------- 20071016 ANNESS II Lista ta' xogħol jew proċessar meħtieġ li jitwettaq fuq materjali mhux oriġinarji sabiex il-prodott manifatturat jikseb status oriġinarju Il-prodotti msemmija fil-lista jistgħu ma jkunux kollha koperti bil-Ftehim. Huwa, għalhekk, meħtieġ li jiġu konsultati partijiet oħra tal-Ftehim Intestatura HS | Deskrizzjonbi tal-prodott | Xogħol jew ipproċessar imwettaq fuq materjal mhux oriġinarju, li jikkonferixxi status oriġinarju | (1) | (2) | (3) jew (4) | Kapitolu 1 | Annimali ħajjin | L-annimali kollha ta' Kapitolu 1 għandhom ikunu kompletament miksuba | | Kapitolu 2 | Laħam u fdalijiet tal-laħam li jittieklu | Manifattura li fiha l-materjal kollu użat tal-Kapitoli 1 u 2 huwa kompletament miksub. | | Kapitolu 3 | Ħut u krustaċji, molluski u invertebrati oħra ta' l-ilma | Manifattura li fiha l-materjal kollu użat tal-Kapitoli 3 huwa kompletament miksub. | | ex Kapitolu 4 | Prodotti tal-ħalib; bajd ta' l-għasafar; għasel naturali; prodotti li jittieklu li ġejjin mill-annimali mhux speċifikati jew inklużi band'oħra; ħlief għal: | Manifattura li fiha l-materjal kollu użat tal-Kapitoli 4 huwa kompletament miksub. | | 0403 | Xorrox tal-butir, ħalib imbaqqat u krema, jogurt, kephir u ħalib jew krema iffermentat/a jew aċidifikat/a, konċentrat jew mhux jew li fih iz-zokkor miżjud jew sustanzi oħra ta' ħlewwa jew ta' togħma jew li fih frott, ġwież jew kakaw miżjuda | Manifattura li fiha: il-materjal kollu użat tal-Kapitoli 4 huwa kompletament miksub,il-meraq kollu tal-frott (ħlief dak ta' l-ananas, lajm jew grejpfrut) ta' l-intestatura 2009 użat huwa oriġinarju, uil-valur tal-materjal kollu użat tal-Kapitolu 17 ma jaqbiżx it-30 % tal-prezz tal-fabbrika tal-prodott | | ex Kapitolu 5 | Prodotti li ġejjin mill-annimali, mhux speċifikati jew inklużi band'oħra; ħlief għal: | Manifattura li fiha l-materjal kollu użat tal-Kapitoli 5 huwa kompletament miksub. | | ex0502 | Preparat tal-lanżit u xagħar tal-qżieqes, ħnieżer jew ċingjal | Tindif, diżinfettar, issortjar u ddrittar ta' lanżit u xagħar | | Kapitolu 6 | Siġar ħajjin u pjanti oħra; basal, għeruq u affarijiet bħalhom; fjuri maqtugħa u weraq ornamentali | Manifattura li fiha: il-materjal kollu użat tal-Kapitoli 6 huwa kompletament miksub, uil-valur tal-materjal kollu użat ma jaqbiżx il-50 % tal-prezz mill-fabbrika tal-prodott | | Kapitolu 7 | Ħaxix ta' l-ikel u xi għeruq u tuberi | Manifattura li fiha l-materjal kollu użat tal-Kapitoli 7 huwa kompletament miksub. | | Kapitolu 8 | Frott ta' l-ikel u lewż; qoxra tal-frott taċ-ċitru jew bettiegħ | Manifattura li fiha: il-frott u l-lewż kollu użat huwa kompletament miksub, uil-valur tal-materjal kollu użat tal-Kapitolu 17 ma jaqbiżx it-30 % tal-valur tal-prezz mill-fabbrika tal-prodott | | ex Kapitolu 9 | Kafé. te, maté u ħwawar; ħlief għal: | Manifattura li fiha l-materjal kollu użat tal-Kapitoli 9 huwa kompletament miksub. | | 0901 | Kafé, sew jekk inkaljat jew mingħajr kafeina sew jekk le; qxur u fosdoq tal-kafé; sostituti tal-kafé li fihom il-kafé f'kull proporzjon | Manifattura minn materjal ta' kwalunkwe intestatura | | 0902 | Te, sew jekk jingħata togħma sew jekk le | Manifattura minn materjal ta' kwalunkwe intestatura | | ex0910 | Taħlita ta' ħwawar | Manifattura minn materjal ta' kwalunkwe intestatura | | Kapitolu 10 | Ċereali | Manifattura li fiha l-materjal kollu użat tal-Kapitoli 10 huwa kompletament miksub. | | ex Kapitolu 11 | Prodotti ta' l-industrija tat-tħin; xgħir; lamti; inulina; glutina tal-qamħ; ħlief għal: | Manifattura li fiha ċ-ċereali kollha, ħaxix ta' l-ikel, għeruq u tuberi ta' l-intestatura 0714 jew frott użati huma miksuba kompletament | | ex1106 | Dqiq, frak u trab tal-ħxejjex leguminużi mqaxxra u mnixxfa ta' l-intestaura 0713 | Tnixxif u tħin ta' ħxejjex leguminużi ta' l-intestatura 0708 | | Kapitolu 12 | Żrieragħ taż-żejt u frott oliġenuż; qamħ ta' kull tip, żrieragħ u frott; pjanti industrijali jew mediċinali; tiben u għalf | Manifattura li fiha l-materjal kollu użat tal-Kapitoli 12 huwa kompletament miksub. | | 1301 | Gommalakka; gomma naturali, reżina, gomma-reżina u oleoreżina (pereżempju, balzmi) | Manifattura li fiha l-valur tal-materjal kollu użat ta' l-intestatura 1301 ma jaqbiżx il-50 % tal-prezz mill-fabbrika tal-prodott | | 1302 | Linfa u estratti veġetali; sustanzi pektiċi, pektinati u pektati; agar-agar u muċilaġġini u sustanzi oħra li jgħaqqdu, modifikati jew le, miksuba minn prodotti veġetali: | | | –Muċilaġġini u sustanzi li jgħaqqdu, modifikati, miksuba minn prodotti veġetali | Manifattura minn muċilaġġini u sustanżi li jgħaqqdu mhux modifikati | | –Oħrajn | Manifattura li fiha l-valur tal-materjal kollu użat ma jaqbiżx il-50 % tal-prezz mill-fabbrika tal-prodott | | Kapitolu 14 | Materjal veġetali għall-immaljar; prodotti veġetali mhux speċifikati jew inklużi band'oħra | Manifattura li fiha l-materjal kollu użat tal-Kapitoli 14 huwa kompletament miksub. | | ex Kapitolu 15 | Xaħmijiet u żjut ta' l-annimali jew veġetali u l-prodotti mill-qsim tagħhom; preparati ta' xaħmijiet ta' l-ikel; xama' mill-annimali jew veġetali; ħlief għal: | Manifattura minn materjal ta' kwalunkwe intestatura, ħlief minn dak tal-prodott | | 1501 | Xaħam tal-ħnieżer (inkluż il-lardu) u xaħam tat-tjur, barra minn dak ta' l-intestatura 0209 jew 1503: | | | –Xaħmijiet mill-għadam jew skart | Manifattura minn materjal ta' kwalunkwe intestatura, ħlief dak ta' l-intestatura 0203, 0206 jew 0207 jew għadam ta' l-intestatura 0506 | | –Oħrajn | Manifattura mil-laħam jew fdalijiet li jittieklu tal-majjal ta' l-intestatura 0203 jew 0206 jew tal-laħam jew fdalijiet li jittieklu tat-tjur ta' l-intestatura 0207 | | 1502 | Xaħmijiet ta' annimali bovini, ngħaġ jew mogħoż, barra minn dawk ta' l-intestatura 1503 | | | –Xaħmijiet mill-għadam jew skart | Manifattura minn materjal ta' kwalunkwe intestatura, ħlief dak ta' l-intestatura 0201, 0202, 0204 jew 0206 jew għadam ta' l-intestatura 0506 | | –Oħrajn | Manifattura li fiha l-materjal kollu użat tal-Kapitoli 2 huwa kompletament miksub. | | 1504 | Xaħmijiet u żjut u l-frazzjonijiet tagħhom, ta' ħut jew annimali tal-baħar, irfinuti jew le, iżda mhux kimikament modifikati: | | | –Frazzjonijiet solidi | Manifattura minn materjal ta' kwalunkwe intestatura, inkluż materjal ieħor ta' l-intestatura 1504 | | –Oħrajn | Manifattura li fiha l-materjal kollu użat tal-Kapitoli 2 u 3 huwa kompletament miksub. | | ex1505 | Lanolina irfinuta | Manifattura minn xaħam tas-suf mhux raffinat ta' l-intestatura 1505 | | 1506 | Xaħmijiet u żjut oħra mill-annimali u l-frazzjonijiet tagħhom, irfinuti jew le, iżda mhux kimikament modifikati: | | | –Frazzjonijiet solidi | Manifattura minn materjal ta' kwalunkwe intestatura, inkluż materjal ieħor ta' l-intestatura 1506 | | –Oħrajn | Manifattura li fiha l-materjal kollu użat tal-Kapitoli 2 huwa kompletament miksub. | | 1507 sa 1515 | Żjut veġetali u l-frazzjonijiet tagħhom: | | | –Żejt tas-sojja, lewż mitħun, palm, kopra, l-għadma tal-palm, babassu, tung u oitiċika, xama' tar-riħana u xama' tal-Ġappun, frazzjonijiet taż- żejt ta' jojoba u żjut għal użu tekniku u industrjali barra mill-manifattura ta' prodotti ta' l-ikel għall-konsum mill-bniedem | Manifattura minn materjal ta' kwalunkwe intestatura, ħlief minn dak tal-prodott | | –Frazzjonijiet solidi, ħlief għal dak taż-żejt tal-jojoba | Manifattura minn materjal ieħor ta' l-intestatura 1507 sa 1515 | | –Oħrajn | Manifattura li fiha l-materjal veġetali kollu użat huwa kompletament miksub. | | 1516 | Xaħmijiet u żjut mill-annimali u mill-ħxejjex, idroġenati parżjalment jew kompletament, inter-esterifikati, esterifikati mill-ġdid jew elajdinizzati, irfinut jew le, iżda mhux ippreparat aktar minn hekk | Manifattura li fiha: il-materjal kollu użat tal-Kapitoli 2 huwa kompletament miksub, uil-materjal kollu veġetali użat huwa kompletament miksub. Iżda, il-materjal ta' l-intestaturi 1507, 1508, 1511 u 1513 jista' jintuża | | 1517 | Marġerina; taħlitiet jew preparati ta' xaħmijiet jew żjut mill-annimali jew mill-ħxejjex li jittieklu jew ta' frazzjonijiet ta' xaħmijiet jew żjut ta' dan il-Kapitolu, ħlief għal xaħmijiet jew żjut li jittieklu jew il-frazzjonijiet tagħhom ta' l-intestatura 1516 | Manifattura li fiha: il-materjal kollu użat tal-Kapitoli 2 u 4 huwa kompletament miksub, uil-materjal kollu veġetali użat huwa kompletament miksub. Iżda, il-materjal ta' l-intestaturi 1507, 1508, 1511 u 1513 jista' jintuża | | Kapitolu 16 | Preparati ta' laħam, ħut jew krustaċji, molluski jew invertebrati oħra ta' l-ilma | Manifattura: mill-annimali ta' Kapitolu 1, u/jewli fiha l-materjal kollu użat tal-Kapitoli 3 huwa kompletament miksub. | | ex Kapitolu 17 | Zokkrijiet u ħlewwiet miz-zokkor; ħlief għal: | Manifattura minn materjal ta' kwalunkwe intestatura, ħlief minn dak tal-prodott | | ex1701 | Zokkor tal-kannamieli jew tal-pitravi u sakkarożju kimikament pur, magħqud, li fih sustanza miżjuda għat-togħma u l-kulur | Manifattura li fiha l-valur tal-materjal kollu użat tal-Kapitolu 17 ma jaqbiżx it-30 % tal-prezz mill-fabbrika tal-prodott | | 1702 | Zokkrijiet oħra, inklużi l-lattożju, il-maltożju, il-glukożju u l-fruttożju kimikament puri, f'forma solida; ġulepp miz-zokkor mingħajr sustanzi miżjuda għat-togħma jew għall-kulur; għasel artifiċjali, imħallat jew le ma' l-għasel natu